text:
 Avis juridique important
 |
 22002D0924(01)
 Απόφαση 1/2002 της ενδιάμεσης επιτροπής μεταξύ της Ευρωπαϊκής Κοινότητας, αφενός, και της Δημοκρατίας της Κροατίας, αφετέρου της 19ης Απριλίου 2002 για την έγκριση του εσωτερικού της κανονισμού
 Επίσημη Εφημερίδα αριθ. C 227 της 24/09/2002 σ. 0002 - 0005
 Απόφαση 1/2002 της ενδιάμεσης επιτροπής μεταξύ της Ευρωπαϊκής Κοινότητας, αφενός, και της Δημοκρατίας της Κροατίας, αφετέρουτης 19ης Απριλίου 2002για την έγκριση του εσωτερικού της κανονισμού(2002/C 227/02)Η ΕΝΔΙΑΜΕΣΗ ΕΠΙΤΡΟΠΗ,Έχοντας υπόψη την ενδιάμεση συμφωνία μεταξύ των Ευρωπαϊκών Κοινοτήτων, αφενός και της Δημοκρατίας της Κροατίας, αφετέρου και ιδίως τα άρθρα 38, 39, 40 και 41,Εκτιμώντας ότι η εν λόγω συμφωνία τέθηκε σε ισχύ την 1η Μαρτίου 2002,ΑΠΟΦΑΣΙΖΕΙ ΝΑ ΕΓΚΡΙΝΕΙ ΤΟΝ ΑΚΟΛΟΥΘΟ ΕΣΩΤΕΡΙΚΟ ΚΑΝΟΝΙΣΜΟ ΚΑΙ ΝΑ ΣΥΣΤΗΣΕΙ ΤΙΣ ΥΠΟΕΠΙΤΡΟΠΕΣ ΠΟΥ ΠΡΟΒΛΕΠΟΝΤΑΙ ΒΑΣΕΙ ΤΟΥ ΕΝ ΛΟΓΩ ΚΑΝΟΝΙΣΜΟΥ:Άρθρο 1ΠροεδρίαΗ ενδιάμεση επιτροπή προεδρεύεται εναλλάξ ανά περίοδο δώδεκα μηνών από εκπρόσωπο της Επιτροπής των Ευρωπαϊκών Κοινοτήτων εξ ονόματος της Ευρωπαϊκής Κοινότητας, εφεξής αναφερόμενη ως "η Κοινότητα" και εκπρόσωπο της κυβέρνησης της Δημοκρατίας της Κροατίας. Ωστόσο, η πρώτη περίοδος αρχίζει την ημερομηνία της πρώτης ενδιάμεσης επιτροπής και ολοκληρώνεται στις 31 Δεκεμβρίου του ιδίου έτους.Άρθρο 2ΣυνεδριάσειςΗ ενδιάμεση επιτροπή συνέρχεται τακτικά ετησίως. Έκτακτες σύνοδοι της ενδιάμεσης επιτροπής μπορούν να πραγματοποιηθούν, με συμφωνία των μερών, κατ' αίτηση ενός εξ αυτών.Κάθε συνεδρίαση της ενδιάμεσης επιτροπής διεξάγεται σε τόπο και χρόνο που συμφωνούν τα δύο μέρη. Οι συνεδριάσεις συγκαλούνται από τον πρόεδρο.Με την επιφύλαξη διαφορετικής συμφωνίας, οι συνεδριάσεις της ενδιάμεσης επιτροπής δεν είναι δημόσιες.Άρθρο 3ΑντιπροσωπείεςΚάθε μέρος οφείλει, πριν από κάθε συνεδρίαση, να ενημερώνει τον Πρόεδρο σχετικά με την προβλεπόμενη σύνθεση της αντιπροσωπείας τους.Εκπρόσωπος της Ευρωπαϊκής Τράπεζας Επενδύσεων παρίσταται στις συνόδους της ενδιάμεσης επιτροπής, υπό την ιδιότητα του παρατηρητή, όταν στην ημερήσια διάταξη της συνόδου υπάρχουν θέματα που αφορούν την ΕΤΕπ.Η ενδιάμεση επιτροπή μπορεί να προσκαλέσει μη μέλη να παραστούν σε συνόδους του για να προσκομίσουν πληροφορίες για ειδικά θέματα.Άρθρο 4ΓραμματείαΥπάλληλος της Επιτροπής των Ευρωπαϊκών Κοινοτήτων και υπάλληλος της Δημοκρατίας της Κροατίας θα είναι από κοινού Γραμματείς της ενδιάμεσης επιτροπής.Άρθρο 5ΑλληλογραφίαΗ αλληλογραφία από και προς τον πρόεδρο της ενδιάμεσης επιτροπής θα αποστέλλεται προς τους δύο γραμματείς. Οι δύο γραμματείς εξασφαλίζουν ότι η αλληλογραφία προωθείται, όπου αυτό ενδείκνυται, στους αντίστοιχους εκπροσώπους τους στην ενδιάμεση επιτροπή.Άρθρο 6Ημερήσια διάταξη των συνεδριάσεων1. Τόσο ο πρόεδρος όσο και οι γραμματείς συντάσσουν προσωρινή ημερήσια διάταξη για κάθε συνάντηση το αργότερο 15 εργάσιμες ημέρες πριν από την έναρξη της συνάντησης.Η προσωρινή ημερησία διάταξη περιλαμβάνει τα θέματα, για τα οποία οποιοδήποτε από τα δύο μέρη έχει λάβει αίτηση για προσθήκη στην ημερησία διάταξη, το αργότερο 21 εργάσιμες ημέρες πριν από την έναρξη της συνεδρίασης, αλλά τα θέματα αναγράφονται στην προσωρινή ημερησία διάταξη μόνον όταν υποβληθούν τα έγγραφα στους γραμματείς το αργότερο κατά την ημερομηνία γνωστοποίησης της ημερησίας διάταξης.Η ημερήσια διάταξη εγκρίνεται από την ενδιάμεση επιτροπή στην αρχή κάθε συνεδριάσεως. Εάν τα δύο μέρη συμφωνούν, μπορεί να εγγραφούν στην ημερήσια διάταξη σημεία τα οποία δεν περιλαμβάνει η προσωρινή ημερήσια διάταξη.2. Ο Πρόεδρος μπορεί, με τη συμφωνία των μερών, να ελαττώσει τα χρονικά όρια της παραγράφου 1, προκειμένου να ληφθούν υπόψη οι απαιτήσεις ειδικής περίπτωσης.Άρθρο 7ΠρακτικάΟι δύο Γραμματείς συντάσσουν σχέδιο πρακτικών


text: κάθε συνόδου. Αναφέρουν τις εγκριθείσες αποφάσεις, συστάσεις και συμπεράσματα. Το σχέδιο πρακτικών υποβάλλεται προς έγκριση στην ενδιάμεση επιτροπή. Ύστερα από την έγκρισή τους, τα πρακτικά υπογράφονται από τον Πρόεδρο και τους δύο γραμματείς και τα δύο μέρη φυλάσσουν αυθεντικό αντίγραφο.Άρθρο 8ΑποφάσειςΗ ενδιάμεση επιτροπή εκδίδει τις αποφάσεις και τις συστάσεις της κατόπιν συμφωνίας μεταξύ των δύο Μερών.Κατά την περίοδο μεταξύ δύο συνόδων, η ενδιάμεση επιτροπή μπορεί, εφόσον και τα δύο Μέρη συμφωνούν, να εκδώσει αποφάσεις ή συστάσεις διά γραπτής διαδικασίας.Οι αποφάσεις και οι συστάσεις που εκδίδει η ενδιάμεση επιτροπή σύμφωνα με το άρθρο 39 της Ενδιάμεσης Συμφωνίας, τιτλοφορούνται αντιστοίχως "απόφαση" και "σύσταση" και φέρουν μετά τον τίτλο αύξοντα αριθμό, την ημερομηνία της έγκρισής τους και μνεία του αντικειμένου τους.Οι αποφάσεις και οι συστάσεις της ενδιάμεσης επιτροπής υπογράφονται από τον Πρόεδρο και επικυρώνονται από τους δύο γραμματείς.Οι αποφάσεις της ενδιάμεσης επιτροπής δημοσιεύονται από τα μέρη στις αντίστοιχες επίσημες εφημερίδες τους. Τα μέρη μπορούν να αποφασίσουν για τη δημοσίευση κάθε άλλης πράξης που εγκρίνεται από την ενδιάμεση επιτροπή.Άρθρο 9ΓλώσσεςΟι επίσημες γλώσσες της ενδιάμεσης επιτροπής είναι οι επίσημες γλώσσες των δύο μερών.Εκτός εάν αποφασιστεί άλλως, τα έγγραφα που χρησιμεύουν για βάση στις συσκέψεις της ενδιάμεσης επιτροπής καταρτίζονται στις ως άνω γλώσσες.Άρθρο 10ΔαπάνεςΗ Κοινότητα και η Δημοκρατία της Κροατίας αναλαμβάνουν η καθεμία τις δαπάνες που συνεπάγεται η συμμετοχή τους στις συνεδριάσεις της ενδιάμεσης επιτροπής και των υποεπιτροπών, όσον αφορά τόσο το προσωπικό, τα έξοδα ταξιδίου και διαμονής, όσο και τα έξοδα ταχυδρομείου και τηλεπικοινωνιών.Οι δαπάνες διερμηνείας κατά τις συνόδους, μετάφρασης και αναπαραγωγής των εγγράφων αναλαμβάνονται από την Κοινότητα, εξαιρουμένων των δαπανών διερμηνείας και μετάφρασης από και προς την κροατική γλώσσα, τις οποίες αναλαμβάνει η Δημοκρατία της Κροατίας.Οι λοιπές δαπάνες που αφορούν τη διοργάνωση των συνεδριάσεων βαρύνουν το μέρος που φιλοξενεί τις συνεδριάσεις.Άρθρο 11ΥποεπιτροπέςΟι υποεπιτροπές, συμπεριλαμβανομένων των αντίστοιχων αρμοδιοτήτων τους, που θεσπίζονται σύμφωνα με το άρθρο 41 της ενδιάμεσης συμφωνίας, απαριθμούνται στο παράρτημα της παρούσας απόφασης.Οι υποεπιτροπές αποτελούνται από αντιπροσώπους αμφοτέρων των μερών. Προεδρεύονται εναλλάξ από τα δύο μέρη σύμφωνα με τους κανόνες της ενδιάμεσης επιτροπής. Συνεδριάζουν όταν το απαιτούν οι περιστάσεις, κατόπιν αιτήσεως ενός από τα μέρη.Οι υποεπιτροπές εργάζονται υπό την ενδιάμεση επιτροπή στην οποία υποβάλλουν έκθεση ύστερα από κάθε συνεδρίασή τους. Δεν λαμβάνουν αποφάσεις αλλά μπορούν να υποβάλουν συστάσεις στην ενδιάμεση επιτροπή.Η ενδιάμεση επιτροπή μπορεί να αποφασίσει να καταργήσει τις υφιστάμενες υποεπιτροπές, να τροποποιήσει τις αρμοδιότητές τους ή να δημιουργήσει νέες υποεπιτροπές που θα την επικουρούν στην εκτέλεση των καθηκόντων της.Ζάγκρεμπ, 19 Απριλίου 2002.Για την ενδιάμεση επιτροπήΟ ΠρόεδροςReinhard PriebeΠΑΡΑΡΤΗΜΑΥΠΟΕΠΙΤΡΟΠΗ ΓΙΑ ΘΕΜΑΤΑ ΟΙΚΟΝΟΜΙΚΟΥ ΚΑΙ ΔΗΜΟΣΙΟΝΟΜΙΚΟΥ ΧΑΡΑΚΤΗΡΑΑρμοδιότητες1. Οι γενικοί στόχοι της υποεπιτροπής είναι η επισκόπηση των οικονομικών εξελίξεων και πολιτικών καθώς και η παρακολούθηση και η από κοινού ανάλυση της οικονομικής, τεχνικής και οικονομικής συνεργασίας σύμφωνα με τα άρθρα 33 και 34 της ενδιάμεσης συμφωνίας, με στόχο να συμβάλει στην οικονομική ανάπτυξη της Δημοκρατίας της Κροατίας και στην ενίσχυση των οικονομικών δεσμών μεταξύ της Δημοκρατίας της Κροατίας και της Ευρωπαϊκής Κοινότητας.2. Η υποεπιτροπή θα ασχολείται ιδίως με τα ακόλουθα επιμέρους θέματα:- με την επισκόπηση των μακροοικονομικών εξελίξεων και πολιτικών στην Ευρωπαϊκή Κοινότητα και στη Δημοκρατία της

type: contracts

jurisdiction: EU


text: Κροατίας,- με διαρθρωτικές μεταρρυθμίσεις, συμπεριλαμβανομένων μεταρρυθμίσεων στον χρηματοοικονομικό τομέα,- με τη διευκόλυνση της κίνησης των κεφαλαίων και της σταδιακής ελευθέρωσής τους,- με στατιστικά συστήματα.ΥΠΟΕΠΙΤΡΟΠΗ ΓΙΑ ΘΕΜΑΤΑ ΓΕΩΡΓΙΑΣ ΚΑΙ ΑΛΙΕΙΑΣΑρμοδιότητες1. Ο γενικός στόχος της υποεπιτροπής είναι η εξέταση των γεωργικών, των μεταποιημένων γεωργικών προϊόντων και των προϊόντων αλιείας. Η υποεπιτροπή παρακολουθεί την εφαρμογή των υποχρεώσεων των μερών στους τομείς αυτούς και διεξάγει από κοινού ανάλυση της συνεργασίας στον τομέα της γεωργίας σύμφωνα με τα άρθρα 11 έως 18, τα παραρτήματα III, IV και V και το πρωτόκολλο 3 της ενδιάμεσης συμφωνίας καθώς και σύμφωνα με το πρωτόκολλο για τον οίνο.2. Η υποεπιτροπή θα ασχολείται ιδίως με τα ακόλουθα επιμέρους θέματα:- με την εξέταση προβλημάτων που αφορούν την ανάπτυξη του γεωργικού τομέα και της γεωργικής πολιτικής καθώς και την αγροτική περιφερειακή ανάπτυξη στη Δημοκρατία της Κροατίας και στην Ευρωπαϊκή Κοινότητα,- με μεταποιημένα γεωργικά προϊόντα,- με την αλιεία,- με κτηνιατρικά και φυτοϋγειονομικά θέματα και με την εξέταση των δυνατοτήτων ανάπτυξης της συνεργασίας στον τομέα αυτό.ΥΠΟΕΠΙΤΡΟΠΗ ΓΙΑ ΘΕΜΑΤΑ ΕΣΩΤΕΡΙΚΗΣ ΑΓΟΡΑΣΑρμοδιότητες1. Ο γενικός στόχος της υποεπιτροπής αυτής είναι η εξέταση της νομοθετικής μεταρρύθμισης στη Δημοκρατία της Κροατίας. Η υποεπιτροπή ορίζει τις προτεραιότητες, εντοπίζει τις πολιτικές, παρακολουθεί και αναλύει την προσέγγιση της νομοθεσίας της Κροατίας στην κοινοτική νομοθεσία σύμφωνα με το άρθρο 69 της συμφωνίας σταθεροποίησης και σύνδεσης και σύμφωνα με τα άρθρα 35 και 36 της ενδιάμεσης συμφωνίας.2. Η υποεπιτροπή ασχολείται με τη βαθμιαία προσέγγιση της κροατικής νομοθεσίας με το κοινοτικό κεκτημένο στους τομείς που συνδέονται με την εσωτερική αγορά και ιδίως στους εξής συγκεκριμένους τομείς:- ανταγωνισμός και κρατικές ενισχύσεις,- πνευματική, βιομηχανική και εμπορική ιδιοκτησία,- δημόσιες συμβάσεις,- εταιρικό δίκαιο,- λογιστική,- προστασία των δεδομένων προσωπικού χαρακτήρα,- τυποποίηση, πιστοποίηση, διαπίστωση της συμμόρφωσης και της επιτήρησης της αγοράς,- προστασία του καταναλωτή.ΥΠΟΕΠΙΤΡΟΠΗ ΓΙΑ ΤΟ ΕΜΠΟΡΙΟ ΚΑΙ ΓΙΑ ΤΑ ΠΡΟΪΟΝΤΑ ΣΙΔΗΡΟΥ ΚΑΙ ΧΑΛΥΒΑ, ΓΙΑ ΤΑ ΤΕΛΩΝΕΙΑ ΚΑΙ ΤΗ ΦΟΡΟΛΟΓΙΑΑρμοδιότητες1. Οι στόχοι της εν λόγω υποεπιτροπής είναι η συζήτηση και η παρακολούθηση όλων των ζητημάτων που συνδέονται με την εμπορική πολιτική καθώς και με τη συνεργασία σε τελωνειακά θέματα, σύμφωνα με τα άρθρα 2 έως 10 και 19 έως 31, τα παραρτήματα I και II και τα πρωτόκολλα 1, 2, 4 και 5 της ενδιάμεσης συμφωνίας.2. Η υποεπιτροπή θα ασχολείται ιδίως με τα ακόλουθα επιμέρους θέματα:- με την ελεύθερη κυκλοφορία των προϊόντων: παρακολούθηση της εφαρμογής των υποχρεώσεων των μερών και συζήτηση σχετικά με τις δυσκολίες που ενδέχεται να προκύψουν στο εμπορικό σύστημα για τα βιομηχανικά προϊόντα, συμπεριλαμβανομένων των υφασμάτων και των προϊόντων χάλυβα και σιδήρου,- με τις εμπορικές πτυχές των δικαιωμάτων πνευματικής, βιομηχανικής και εμπορικής ιδιοκτησίας,- με τις εμπορικές πτυχές των δημόσιων συμβάσεων,- με τις εμπορικές πτυχές της τυποποίησης, της πιστοποίησης, της αξιολόγησης της πιστότητας και της επιτήρησης της αγοράς,- με την τελωνειακή συνεργασία και συζήτηση σχετικά με όλα τα θέματα που συνδέονται με την εφαρμογή των κανόνων καταγωγής,- με την ανταλλαγή πληροφοριών σχετικά με τη συμβατότητα και τις εξελίξεις στον τομέα της φορολογίας.ΥΠΟΕΠΙΤΡΟΠΗ ΓΙΑ ΤΙΣ ΜΕΤΑΦΟΡΕΣΑρμοδιότητες1. Στόχος της επιτροπής αυτής είναι η παρακολούθηση της εφαρμογής των υποχρεώσεων των μερών στον τομέα των μεταφορών σύμφωνα με το πρωτόκολλο 6 της ενδιάμεσης


text:
 29.3.2014
 EL
 Επίσημη Εφημερίδα της Ευρωπαϊκής Ένωσης
 L 97/1
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ βάσει του διεθνούς δημόσιου δικαίου. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343, που είναι διαθέσιμη στον ακόλουθο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html.
 Κανονισμός αριθ. 50 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις για την έγκριση εμπρόσθιων και οπίσθιων φανών θέσης, φανών πέδησης, δεικτών κατεύθυνσης και διατάξεων φωτισμού οπίσθιας πινακίδας κυκλοφορίας για τα οχήματα της κατηγορίας L
 Ενσωματώνει όλο το έγκυρο κείμενο έως:
 Συμπλήρωμα 16 στην αρχική έκδοση του κανονισμού - Ημερομηνία έναρξης ισχύος: 15 Ιουλίου 2013
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση έγκρισης
 4.
 Σημάνσεις
 5.
 Έγκριση
 6.
 Γενικές προδιαγραφές
 7.
 Ένταση του εκπεμπόμενου φωτός
 8.
 Μέθοδος δοκιμής
 9.
 Χρώμα του εκπεμπόμενου φωτός
 10.
 Συμμόρφωση της παραγωγής
 11.
 Κυρώσεις σε περίπτωση μη συμμόρφωσης της παραγωγής
 12.
 Οριστική παύση παραγωγής
 13.
 Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης, καθώς και των διοικητικών υπηρεσιών
 14.
 Μεταβατικές διατάξεις
 ΠΑΡΑΡΤΗΜΑΤΑ
 Παράρτημα 1:
 Ελάχιστη οριζόντια (h) και ελάχιστη κατακόρυφη (v) γωνία για τη χωρική κατανομή του φωτός
 Παράρτημα 2:
 Κοινοποίηση σχετικά με την έγκριση (ή την απόρριψη ή την ανάκληση της έγκρισης ή την οριστική παύση της παραγωγής) τύπου διάταξης σύμφωνα με τον κανονισμό αριθ. 50
 Παράρτημα 3:
 Παραδείγματα σχηματικής διάταξης των σημάτων έγκρισης
 Παράρτημα 4:
 Φωτομετρικές μετρήσεις
 Παράρτημα 5:
 Φωτομετρικές μετρήσεις για τη διάταξη φωτισμού οπίσθιας πινακίδας κυκλοφορίας
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός εφαρμόζεται στους εμπρόσθιους φανούς θέσης, τους οπίσθιους φανούς θέσης, τους φανούς πέδησης, τους δείκτες κατεύθυνσης και τις διατάξεις φωτισμού οπίσθιας πινακίδας κυκλοφορίας των οχημάτων της κατηγορίας L (1).
 2. ΟΡΙΣΜΟΙ
 2.1.
 Ορισμοί όρων:
 Εφαρμόζονται οι ορισμοί οι οποίοι δίνονται στους κανονισμούς αριθ. 53 ή 74 και τις σειρές τροποποιήσεων που ισχύουν τη στιγμή υποβολής της αίτησης για έγκριση τύπου.
 2.2.
 Ως «πρόσθιοι φανοί θέσης, οπίσθιοι φανοί θέσης, φανοί πέδησης, φανοί δεικτών κατεύθυνσης και διατάξεις φωτισμού οπίσθιας πινακίδας κυκλοφορίας διαφορετικών τύπων» νοούνται φανοί οι οποίοι για καθεμία από τις αναφερθείσες κατηγορίες διαφέρουν σε βασικά σημεία όπως:
 α)
 η εμπορική ονομασία ή το εμπορικό σήμα,
 β)
 τα χαρακτηριστικά του οπτικού συστήματος (επίπεδα έντασης, γωνίες κατανομής φωτός, κατηγορία της φωτεινής πηγής, μονάδα φωτεινής πηγής κ.λπ.)
 Μια αλλαγή του χρώματος της φωτεινής πηγής ή του χρώματος οποιουδήποτε φίλτρου δεν συνιστά αλλαγή τύπου.
 2.3.
 Στον παρόντα κανονισμό εφαρμόζονται οι ορισμοί για το χρώμα του εκπεμπόμενου φωτός που δίνονται στον κανονισμό αριθ. 48 και τις σειρές τροποποιήσεών του που ισχύουν τη στιγμή της υποβολής αίτησης για έγκριση τύπου.
 2.4.
 Οι αναφορές που γίνονται στον παρόντα κανονισμό σε πρότυπο/-ους (étalon) λαμπτήρα/-ες πυράκτωσης και στον κανονισμό αριθ. 37 αναφέρονται στον κανονισμό αριθ. 37 και στη σειρά τροποποιήσεών του που ισχύουν τη στιγμή της υποβολής αίτησης για έγκριση τύπου.
 Οι αναφορές που γίνονται στον παρόντα κανονισμό σε πρότυπη/-ες (étalon) φωτεινή/-ές πηγή/-ές LED και στον κανονισμό αριθ. 128 αναφέρονται στον κανονισμό αριθ. 128 και


text:
στη σειρά τροποποιήσεών του που ισχύουν τη στιγμή της υποβολής αίτησης για έγκριση τύπου.
 3. ΑΙΤΗΣΗ ΕΓΚΡΙΣΗΣ
 3.1.
 Η αίτηση έγκρισης υποβάλλεται από τον κάτοχο της εμπορικής ονομασίας ή του εμπορικού σήματος, ή από τον δεόντως εξουσιοδοτημένο αντιπρόσωπό του. Η αίτηση πρέπει να περιλαμβάνει τα ακόλουθα στοιχεία:
 3.1.1.
 τη χρήση ή τις χρήσεις για τις οποίες προορίζεται η προς έγκριση διάταξη·
 3.1.2.
 στην περίπτωση εμπρόσθιου φανού θέσης: ένδειξη σχετικά με το εάν έχει σχεδιαστεί για να εκπέμπει λευκό ή ηλεκτρόχροο (κίτρινο) φως·
 3.1.3.
 στην περίπτωση δείκτη κατεύθυνσης: την κατηγορία.
 3.1.4.
 κατ’ επιλογή του αιτούντος, ότι η διάταξη μπορεί να εγκατασταθεί σε όχημα με διαφορετικές κλίσεις του άξονα αναφοράς ως προς τα επίπεδα αναφοράς του οχήματος και προς το έδαφος ή μπορεί να περιστρέφεται γύρω από τον άξονα αναφοράς της ή, στην περίπτωση διάταξης φωτισμού οπίσθιας πινακίδας κυκλοφορίας, ότι η διάταξη μπορεί να τοποθετηθεί σε περισσότερες από μία θέσεις ή σε ένα πεδίο θέσεων σε σχέση με τοω χώρο που θα καταλαμβάνει η πινακίδα κυκλοφορίας· οι εν λόγω διαφορετικές συνθήκες εγκατάστασης (ή διαφορετικές θέσεις) πρέπει να δηλώνονται στο έντυπο κοινοποίησης.
 3.2.
 Για κάθε τύπο διάταξης, η αίτηση πρέπει να συνοδεύεται από:
 3.2.1.
 σχέδια εις τριπλούν επαρκώς λεπτομερή ώστε να επιτρέπουν την αναγνώριση του τύπου της διάταξης και στα οποία απεικονίζονται γεωμετρικώς η/οι θέση/-εις στην/στις οποία/-ες μπορεί να τοποθετηθεί η διάταξη επί του οχήματος· ο άξονας παρατήρησης που λαμβάνεται ως άξονας αναφοράς κατά τις δοκιμές (οριζόντια γωνία Η = 0°, κατακόρυφη γωνία V = 0°) και το σημείο που λαμβάνεται ως κέντρο αναφοράς για τις εν λόγω δοκιμές· στα σχέδια πρέπει να απεικονίζεται η θέση που προορίζεται για το σήμα έγκρισης και πιθανόν τα πρόσθετα σύμβολα σε σχέση με τον κύκλο του σήματος έγκρισης·
 3.2.2.
 συνοπτική τεχνική περιγραφή όπου δηλώνονται, ιδίως, με εξαίρεση τους φανούς με μη αντικαταστάσιμες φωτεινές πηγές:
 α)
 η κατηγορία ή οι κατηγορίες του/των προδιαγραφόμενου/-ων λαμπτήρα/-ων πυράκτωσης· ο λαμπτήρας πυράκτωσης πρέπει να είναι ο προβλεπόμενος στον κανονισμό αριθ. 37 και τη σειρά τροποποιήσεών του που ισχύουν τη στιγμή της υποβολής αίτησης για έγκριση τύπου· και/ή
 β)
 η κατηγορία ή οι κατηγορίες της/των προδιαγραφόμενης/-ων φωτεινών πηγών LED· η φωτεινή πηγή LED πρέπει να είναι η προβλεπόμενη στον κανονισμό αριθ. 128 και τη σειρά τροποποιήσεών του που ισχύουν τη στιγμή της υποβολής αίτησης για έγκριση τύπου· και/ή
 γ)
 τον ειδικό κωδικό ταυτοποίησης του δομοστοιχείου φωτεινής πηγής.
 3.2.3.
 Δύο διατάξεις.
 4. ΣΗΜΑΝΣΕΙΣ
 4.1.
 Οι διατάξεις που υποβάλλονται για έγκριση φέρουν τις ακόλουθες ευανάγνωστες και ανεξίτηλες σημάνσεις:
 4.1.1.
 την εμπορική ονομασία ή το εμπορικό σήμα του αιτούντα·
 4.1.2.
 εκτός από τους φανούς με μη αντικαταστάσιμες φωτεινές πηγές, ευανάγνωστη και ανεξίτηλη σήμανση η οποία να δηλώνει:
 α)
 την κατηγορία ή τις κατηγορίες της/των προδιαγραφόμενης/-ων φωτεινών πηγών· και/ή
 β)
 τον ειδικό κωδικό ταυτοποίησης του δομοστοιχείου φωτεινής πηγής.
 4.2.
 Διαθέτουν επαρκή χώρο για το σήμα έγκρισης (βλ. σημείο3.2.1).
 4.3.
 Οι φανοί με μη αντικαταστάσιμες φωτεινές πηγές ή δομοστοιχείο/-α φωτεινής πηγής, φέρουν σήμανση της ονομαστικής τάσης ή του εύρους τιμών τάσης, και της ονομαστικής ισχύος.
 4.4.
 Στην περίπτωση δομοστοιχείου/-ων φωτεινής πηγής, το/τα δομοστοιχείο/-α φωτεινής πηγής φέρει/-ουν:
 4.4.1


text:
την εμπορική ονομασία ή το εμπορικό σήμα του αιτούντος· η σήμανση αυτή πρέπει να είναι ευανάγνωστη και ανεξίτηλη·
 4.4.2.
 τον ειδικό κωδικό ταυτοποίησης του δομοστοιχείου φωτεινής πηγής· η σήμανση αυτή πρέπει να είναι ευανάγνωστη και ανεξίτηλη. Ο εν λόγω ειδικός κωδικός ταυτοποίησης πρέπει να αρχίζει με τα γράμματα «MD» για το «MODULE» (δομοστοιχείο), να ακολουθείται από το σήμα έγκρισης χωρίς τον κύκλο που προβλέπεται στο σημείο 5.5.1 κατωτέρω και, σε περίπτωση που χρησιμοποιούνται πολλά ανόμοια δομοστοιχεία φωτεινής πηγής, να ακολουθούνται από πρόσθετα σύμβολα ή χαρακτήρες· ο εν λόγω ειδικός κωδικός ταυτοποίησης πρέπει να απεικονίζεται στα σχέδια που αναφέρονται στο σημείο 3.2.1 ανωτέρω.
 Το σήμα έγκρισης δεν απαιτείται να είναι το ίδιο με εκείνο στον φανό στον οποίο χρησιμοποιείται το δομοστοιχείο, αλλά τα δύο σήματα πρέπει να είναι από τον ίδιο αιτούντα.
 4.4.3.
 τη σήμανση της ονομαστικής τάσης και της ονομαστικής ισχύος.
 5. ΕΓΚΡΙΣΗ
 5.1.
 Χορηγείται έγκριση εάν οι δύο διατάξεις τύπου διάταξης που υποβάλλονται βάσει της ανωτέρω παραγράφου 3 πληρούν τις απαιτήσεις του παρόντος κανονισμού.
 5.2.
 Όταν δύο ή περισσότεροι φανοί αποτελούν μέρος της ίδιας διάταξης, η έγκριση χορηγείται μόνο εάν καθένας από αυτούς τους φανούς πληροί τις απαιτήσεις του παρόντος κανονισμού ή άλλου κανονισμού. Οι φανοί που δεν πληρούν τις απαιτήσεις κανενός από αυτούς τους κανονισμούς δεν αποτελούν μέρος της εν λόγω διάταξης.
 5.3.
 Σε κάθε τύπο που εγκρίνεται χορηγείται αριθμός έγκρισης. Τα πρώτα δύο ψηφία (00 επί του παρόντος για την αρχική έκδοση του κανονισμού) δηλώνουν τη σειρά τροποποιήσεων που ενσωματώνουν τις πλέον πρόσφατες σημαντικές τεχνικές τροποποιήσεις στον κανονισμό κατά την έκδοση της έγκρισης. Ένα και το αυτό συμβαλλόμενο μέρος δεν μπορεί να δίνει τον ίδιο αριθμό σε άλλο τύπο διάταξης που καλύπτεται από τον παρόντα κανονισμό.
 5.4.
 Η ειδοποίηση για την έγκριση ή την απόρριψη της έγκρισης ενός τύπου διάταξης σύμφωνα με τον παρόντα κανονισμό κοινοποιείται στα συμβαλλόμενα μέρη της συμφωνίας, τα οποία εφαρμόζουν τον παρόντα κανονισμό, μέσω ενός εντύπου σύμφωνα με το υπόδειγμα που υπάρχει στο παράρτημα 2 του παρόντος κανονισμού και ενός συνημμένου σχεδίου, που υποβάλλεται από τον αιτούντα την έγκριση, σε μέγεθος που δεν υπερβαίνει το A4 (210 × 297 mm) και, ει δυνατόν, σε κλίμακα 1:1.
 5.5.
 Κάθε διάταξη που συμμορφώνεται προς τύπο εγκεκριμένο σύμφωνα με τον παρόντα κανονισμό φέρει στον χώρο που περιγράφεται στο σημείο 4.2 ανωτέρω, πέραν των σημάνσεων που περιγράφονται στα σημεία 4.1 και 4.3, διεθνές σήμα έγκρισης, αποτελούμενο από:
 5.5.1.
 κύκλο που περικλείει το γράμμα «E», ακολουθούμενο από τον διακριτικό αριθμό της χώρας η οποία χορήγησε την έγκριση (2) και
 5.5.2.
 τον αριθμό του παρόντος κανονισμού ακολουθούμενο από το γράμμα «R», μία παύλα και τον αριθμό έγκρισης·
 5.5.3.
 στη γενική περίπτωση δείκτη κατεύθυνσης: έναν αριθμό ο οποίος δηλώνει την κατηγορία 11, 11a, 11b, 11c ή 12 κοντά στον κύκλο σύμφωνα με το σημείο 5.5.1 και στην αντίθετη πλευρά από τον αριθμό έγκρισης·
 5.5.4
 στην περίπτωση δείκτη κατεύθυνσης, ο οποίος στη μία πλευρά δεν επιτυγχάνει την ελάχιστη προδιαγραφόμενη ένταση φωτός σε γωνία H = 80° σύμφωνα με το σημείο 7.7.1: ένα οριζόντιο βέλος, η αιχμή του οποίου είναι στραμμένη προς


text:
την πλευρά στην οποία η ελάχιστη ένταση φωτός σύμφωνα με το σημείο 7.7.1 επιτυγχάνεται σε γωνία έως 80° τουλάχιστον·
 5.5.5.
 επί εμπρόσθιων ή οπίσθιων φανών θέσης των οποίων η γωνία ορατότητας είναι ασύμμετρη ως προς τον άξονα αναφοράς σε οριζόντια διεύθυνση, ένα βέλος το οποίο να δείχνει προς την πλευρά που οι φωτομετρικές προδιαγραφές πληρούνται σε γωνία έως 80° Η.
 5.6.
 Αν μια διάταξη έχει διαπιστωθεί ότι συμμορφώνεται με τις απαιτήσεις διαφόρων κανονισμών, μπορεί να τοποθετείται ένα ενιαίο σήμα έγκρισης το οποίο περιλαμβάνει έναν κύκλο σύμφωνα με το σημείο 5.5.1, τους αριθμούς έγκρισης και τα πρόσθετα σύμβολα ανάλογα με τον κανονισμό βάσει του οποίου έχει χορηγηθεί η έγκριση. Το μέγεθος των στοιχείων του ενιαίου αυτού σήματος έγκρισης δεν είναι μικρότερο από το ελάχιστο μέγεθος που απαιτείται για το μικρότερο από τα μεμονωμένα σήματα σύμφωνα με τον κανονισμό βάσει του οποίου χορηγήθηκε η έγκριση.
 5.7.
 Το σήμα έγκρισης που αναφέρεται στο σημείο 5.5 ανωτέρω πρέπει να είναι ευανάγνωστο και ανεξίτηλο. Μπορεί να τοποθετείται σε εσωτερικό ή εξωτερικό τμήμα (διαφανές ή όχι) της διάταξης η οποία εκπέμπει το φως. Σε κάθε περίπτωση, το σήμα πρέπει να είναι ορατό, όταν η διάταξη τοποθετείται στο όχημα ή όταν ανοίγει ένα κινητό τμήμα, όπως το κάθισμα ή ένα κάλυμμα του διαμερίσματος.
 5.8.
 Στο παράρτημα 3 παρουσιάζεται σχηματική διάταξη του σήματος έγκρισης
 6. ΓΕΝΙΚΕΣ ΠΡΟΔΙΑΓΡΑΦΕΣ
 6.1.
 Κάθε διάταξη συμμορφώνεται με τις προδιαγραφές του παρόντος κανονισμού.
 6.2.
 Οι διατάξεις πρέπει να έχουν σχεδιαστεί και κατασκευαστεί κατά τρόπο ώστε, υπό κανονικές συνθήκες χρήσης και παρά τους κραδασμούς στους οποίους ενδεχομένως υπόκεινται, να είναι εξασφαλισμένη η ικανοποιητική τους λειτουργία και να διατηρούν τα προδιαγραφόμενα στον παρόντα κανονισμό χαρακτηριστικά.
 6.3.
 Επιτρέπονται οι φανοί θέσης που ενσωματώνονται αμοιβαία με άλλη λειτουργία, χρησιμοποιούν κοινή φωτεινή πηγή και έχουν σχεδιαστεί για να λειτουργούν διαρκώς με πρόσθετο σύστημα για τη ρύθμιση της έντασης του εκπεμπόμενου φωτός.
 6.3.1.
 Ωστόσο, στην περίπτωση οπίσθιου φανού θέσης που ενσωματώνεται αμοιβαία με φανό πέδησης, η διάταξη:
 α)
 είτε αποτελεί τμήμα πολλαπλής διάταξης φωτεινής πηγής, είτε
 β)
 προορίζεται για χρήση σε όχημα εξοπλισμένο με σύστημα παρακολούθησης βλάβης για την εν λόγω λειτουργία.
 Και στις δύο περιπτώσεις πρέπει να γίνεται σχετική σημείωση στο έγγραφο κοινοποίησης.
 6.4.
 Στην περίπτωση αντικαταστάσιμων φωτεινών πηγών:
 6.4.1.
 είναι δυνατόν να χρησιμοποιείται οποιαδήποτε κατηγορία ή κατηγορίες φωτεινών πηγών που έχουν εγκριθεί σύμφωνα με τον κανονισμό αριθ. 37 και/ή τον κανονισμό αριθ. 128, με την προϋπόθεση ότι δεν επιβάλλεται κανένας περιορισμός σχετικά με τη χρήση στον κανονισμό αριθ. 37 και τη σειρά τροποποιήσεών του που ισχύουν κατά τη στιγμή της υποβολής της αίτησης για έγκριση τύπου ή στον κανονισμό αριθ. 128 και τη σειρά τροποποιήσεών του που ισχύουν κατά τη στιγμή της υποβολής της αίτησης για έγκριση τύπου·
 6.4.2.
 ο σχεδιασμός της διάταξης είναι τέτοιος ώστε η φωτεινή πηγή να μην είναι δυνατόν να τοποθετηθεί σε καμία άλλη θέση εκτός από τη σωστή·
 6.4.3.
 η διάταξη συγκράτησης της φωτεινής πηγής συμμορφώνεται προς τα χαρακτηριστικά που δίνονται στην έκδοση IEC αριθ. 60061. Ισχύει το δελτίο δεδομένων της διάταξης συγκράτησης που σχετίζεται με την κατηγορία φωτεινών πηγών που χρησιμοποιείται.
 6.5.


text:
Στην περίπτωση αντικαταστάσιμου/-ων λαμπτήρα/-ων πυράκτωσης:
 6.5.1.
 είναι δυνατόν να χρησιμοποιείται οποιαδήποτε κατηγορία ή κατηγορίες λαμπτήρων πυράκτωσης που έχουν εγκριθεί σύμφωνα με τον κανονισμό αριθ. 37, με την προϋπόθεση ότι δεν επιβάλλεται κανένας περιορισμός σχετικά με τη χρήση στον κανονισμό αριθ. 37 και τη σειρά τροποποιήσεών του που ισχύουν κατά τη στιγμή της υποβολής της αίτησης για έγκριση τύπου·
 6.5.2.
 ο σχεδιασμός της διάταξης πρέπει να είναι τέτοιος ώστε ο λαμπτήρας πυράκτωσης να μην μπορεί να τοποθετηθεί σε άλλη θέση εκτός από τη σωστή·
 6.5.3.
 η διάταξη συγκράτησης του λαμπτήρα πυράκτωσης συμμορφώνεται προς τα χαρακτηριστικά που δίνονται στην έκδοση IEC αριθ. 60061. Ισχύει το δελτίο δεδομένων της διάταξης συγκράτησης που σχετίζεται με την κατηγορία του λαμπτήρα πυράκτωσης που χρησιμοποιείται.
 7. ΕΝΤΑΣΗ ΤΟΥ ΕΚΠΕΜΠΟΜΕΝΟΥ ΦΩΤΟΣ
 Στον άξονα αναφοράς η ένταση του εκπεμπομένου φωτός από καθεμία από τις δύο διατάξεις είναι τουλάχιστον ίση με τις ελάχιστες τιμές και δεν υπερβαίνει τις μέγιστες τιμές του ακόλουθου πίνακα. Δεν υπερβαίνει τις ενδεδειγμένες μέγιστες τιμές προς καμία διεύθυνση.
 min. (cd)
 max. (cd)
 7.1.
 Οπίσθιος φανός θέσης
 4
 12
 7.2.
 Εμπρόσθιος φανός θέσης
 4
 60
 7.2.1.
 Εμπρόσθιοι φανοί θέσης ενσωματωμένοι στον προβολέα
 4
 100
 7.3.
 Φανός πέδησης
 40
 185
 7.4.
 Δείκτες κατεύθυνσης
 7.4.1.
 της κατηγορίας 11 (βλ. παράρτημα 1)
 90
 700
 7.4.1.1.
 της κατηγορίας 11a (βλ. παράρτημα 1)
 175
 700
 7.4.1.2.
 της κατηγορίας 11b (βλ. παράρτημα 1)
 250
 800
 7.4.1.3.
 της κατηγορίας 11c (βλ. παράρτημα 1)
 400
 860
 7.4.2.
 της κατηγορίας 12 (βλ. παράρτημα 1)
 50
 350
 7.5. Εκτός του άξονα αναφοράς και εντός των γωνιών πεδίων που ορίζονται στα σχήματα του παραρτήματος 1 του παρόντος κανονισμού, η ένταση του εκπεμπόμενου φωτός σε κάθε διεύθυνση που αντιστοιχεί στα σημεία του πίνακα φωτεινής κατανομής σύμφωνα με το παράρτημα 4 του παρόντος κανονισμού, να είναι τουλάχιστον ίση προς το γινόμενο της ελάχιστης τιμής έντασης που αναφέρεται στα σημεία 7.1 έως 7.4 ανωτέρω και από το ποσοστό επί τοις εκατό που αναφέρει ο πίνακας αυτός για την εν λόγω διεύθυνση·
 7.5.1. στην περίπτωση ενιαίου φανού που περιέχει περισσότερες από μία φωτεινές πηγές:
 α)
 ο φανός πρέπει να πληροί τις απαιτήσεις σχετικά με την ελάχιστη τιμή έντασης όταν μία, οποιαδήποτε, από τις φωτεινές πηγές τεθεί εκτός λειτουργίας·
 β)
 όταν όλες οι φωτεινές πηγές λειτουργούν, η μέγιστη τιμή έντασης για ένα σύστημα δύο φανών προκύπτει από τον πολλαπλασιασμό επί 1,4 της τιμής που προβλέπεται για έναν φανό στα σημεία 7.1 έως 7.4·
 γ)
 όλες οι φωτεινές πηγές οι οποίες είναι συνδεδεμένες σε σειρά εκλαμβάνονται ως μία φωτεινή πηγή.
 7.6. Κατ’ εξαίρεση από το ανωτέρω σημείο 7.1, επιτρέπεται μέγιστη ένταση φωτός 60 cd για οπίσθιους φανούς θέσης που είναι αμοιβαίως ενσωματωμένοι με φανούς πέδησης κάτωθεν επιπέδου που σχηματίζει γωνία 5° προς τα κάτω με το οριζόντιο επίπεδο.
 7.7. Επιπλέον,
 7.7.1.
 σε όλη την έκταση των οριζόμενων στο παράρτημα 1 πεδίων, η φωτεινή ένταση του εκπεμπόμενου φωτός πρέπει να είναι τουλάχιστον 0,05 cd για τους φανούς θέσης και τουλάχιστον 0,3 cd για τους φανούς πέδησης και του δείκτες κατεύθυνσης·
 7.7.2.
 εάν ο φανός θέσης ομαδοποιείται ή ενσωματώνεται αμοιβαία με φανό πέδησης, ο λόγος των


text:
πραγματικά μετρούμενων εντάσεων των δύο φανών, ταυτόχρονα αναμμένων, προς την ένταση του οπίσθιου φανού θέσης, μόνου αναμμένου, πρέπει να είναι τουλάχιστον 5:1 στα έντεκα σημεία μέτρησης που ορίζονται στο παράρτημα 4 και βρίσκονται στο πεδίο που ορίζεται από τις κατακόρυφες ευθείες οι οποίες διέρχονται εκ του 0°V/± 10°H και τις οριζόντιες ευθείες που διέρχονται εκ του ± 5°V/0°H του πίνακα φωτεινής κατανομής·
 εάν ο οπίσθιος φανός θέσης ή ο φανός πέδησης ή και οι δύο περιέχουν περισσότερες από μία φωτεινές πηγές και θεωρούνται ένας φανός, όπως ορίζεται στο σημείο 7.5.2 ανωτέρω, οι τιμές είναι αυτές που λαμβάνονται με όλες τις πηγές σε λειτουργία.
 7.7.3.
 πρέπει να τηρούνται οι διατάξεις του σημείου 2.2 του παραρτήματος 4 του παρόντος κανονισμού για τοπικές αποκλίσεις έντασης.
 7.8. Γενικότερα, οι εντάσεις μετρούνται με τη φωτεινή ή τις φωτεινές πηγές συνεχώς αναμμένες.
 Στην περίπτωση φανών που προορίζονται για διακοπτόμενη λειτουργία, λαμβάνονται προφυλάξεις προκειμένου να αποφεύγεται η υπερθέρμανση της διάταξης. Ανάλογα με την κατασκευή της διάταξης, για παράδειγμα, τη χρήση διόδων φωτοεκπομπής (LED) ή την ανάγκη λήψης προφυλάξεων για την αποφυγή υπερθέρμανσης, επιτρέπεται η μέτρηση των φανών σε λειτουργία αναλαμπής.
 Κάτι τέτοιο πρέπει να επιτυγχάνεται μέσω εναλλαγής με συχνότητα f = 1,5 ± 0,5 Hz με εύρος παλμού άνω των 0,3 s, που μετριέται σε φωτεινή ένταση κορυφής 95 τοις εκατό.
 Στην περίπτωση αντικαταστάσιμων λαμπτήρων πυράκτωσης, οι λαμπτήρες πυράκτωσης λειτουργούν σε φωτεινή ροή αναφοράς κατά τη διάρκεια του χρόνου ροής ρεύματος. Σε κάθε άλλη περίπτωση, η τάση όπως απαιτείται στο σημείο 8.1 εναλλάσσεται με χρόνο ανύψωσης και χρόνο πτώσης μικρότερο από 0,01 s· δεν επιτρέπεται υπέρβαση.
 Στην περίπτωση μετρήσεων που λαμβάνονται σε λειτουργία αναλαμπής, η φωτεινή ένταση που καταγράφεται αντιπροσωπεύεται από τη μέγιστη ένταση.
 7.9. Το παράρτημα 4, στο οποίο αναφέρεται η ανωτέρω παράγραφος 7.5 παρέχει διευκρινίσεις σχετικά με τις μεθόδους μέτρησης που πρέπει να χρησιμοποιούνται.
 7.10. Η διάταξη φωτισμού της οπίσθιας πινακίδας κυκλοφορίας συμμορφώνεται με τις προδιαγραφές που περιλαμβάνονται στο παράρτημα 5 του παρόντος κανονισμού.
 7.11. Μέγιστες τιμές των φανών εμπρόσθιων δεικτών κατεύθυνσης
 7.11.1.
 Για τις διατάξεις των κατηγοριών 11 και 11a, η ένταση του εκπεμπόμενου φωτός εκτός της ζώνης που ορίζεται από τα σημεία μέτρησης ± 10 μοίρες H και ± 10 μοίρες V (πεδίο 10 μοιρών) δεν υπερβαίνει τις ακόλουθες τιμές:
 Δείκτης κατεύθυνσης της κατηγορίας
 Μέγιστες τιμές σε cd εκτός του πεδίου 10 μοιρών
 Ενιαίος φανός
 Ενιαίος φανός με περισσότερες από μία φωτεινές πηγές
 11
 400
 560
 11a
 400
 560
 Μεταξύ των ορίων του πεδίου 10 μοιρών (± 10 μοίρες H και ± 10 μοίρες V) και του πεδίου 5 μοιρών (± 5 μοίρες H και ± 5 μοίρες V), οι μέγιστες αποδεκτές τιμές των εντάσεων αυξάνονται γραμμικά έως τις τιμές που ορίζονται στα σημεία 7.4.1 και 7.4.1.1·
 7.11.2.
 Για τις διατάξεις των κατηγοριών 11b και 11c, η ένταση του εκπεμπόμενου φωτός εκτός της ζώνης που ορίζεται από τα σημεία μέτρησης ± 15 μοίρες H και ± 15 μοίρες V (πεδίο 15 μοιρών) δεν υπερβαίνει τις ακόλουθες τιμές:
 Δείκτης κατεύθυνσης της κατηγορίας
 Μέγιστες τιμές σε cd εκτός του πεδίου 15 μοιρών
 Ενιαίος φανός
 Ενιαίος


text:
φανός με περισσότερες από μία φωτεινές πηγές
 11b
 250
 350
 11c
 400
 560
 Μεταξύ των ορίων του πεδίου 15 μοιρών (± 15 μοίρες H και ± 5 μοίρες V) και του πεδίου 5 μοιρών (± 5 μοίρες H και ± 5 μοίρες V), οι μέγιστες τιμές αυξάνονται γραμμικά έως τις τιμές που ορίζονται στα σημεία 7.4.1.2 και 7.4.1.3·
 8. ΔΙΑΔΙΚΑΣΙΑ ΔΟΚΙΜΗΣ
 8.1.
 Όλες οι μετρήσεις, φωτομετρικές και χρωματομετρικές, πραγματοποιούνται με άχρωμη ή έγχρωμη πρότυπη φωτεινή πηγή της κατηγορίας που προβλέπεται για τη διάταξη, η οποία τροφοδοτείται:
 α)
 στην περίπτωση λαμπτήρων πυράκτωσης, με την απαραίτητη τάση για την παραγωγή φωτεινής ροής αναφοράς που απαιτείται για τη συγκεκριμένη κατηγορία λαμπτήρων πυράκτωσης·
 β)
 στην περίπτωση φωτεινών πηγών LED, με τάση 6,75 V ή 13,5 V· η παραγόμενη τιμή φωτεινής ροής διορθώνεται. Ο συντελεστής διόρθωσης είναι ο λόγος μεταξύ της αντικειμενικής φωτεινής ροής και της μέσης τιμής της φωτεινής ροής που διαπιστώνεται στην εφαρμοζόμενη τάση·
 γ)
 στην περίπτωση φανών με μη αντικαταστάσιμες φωτεινές πηγές: με τάση 6,75 V και 13,5 V αντίστοιχα·
 δ)
 στην περίπτωση συστήματος που χρησιμοποιεί ηλεκτρονικό όργανο χειρισμού φωτεινής πηγής και αποτελεί μέρος του φανού (3) που εφαρμόζει στα τερματικά εισόδου του φανού με την τάση που δηλώνεται από τον κατασκευαστή ή, αν δεν αναγράφεται, με τάση 6,75 V, 13,5 V ή 28,0 V αντίστοιχα.
 ε)
 στην περίπτωση συστήματος που χρησιμοποιεί ηλεκτρονικό όργανο χειρισμού φωτεινής πηγής που δεν αποτελεί μέρος του φανού, εφαρμόζεται στα τερματικά εισόδου του φανού η τάση που δηλώνεται από τον κατασκευαστή.
 8.2.
 Το εργαστήριο δοκιμών απαιτεί από τον κατασκευαστή τον ηλεκτρονικό μηχανισμό ρύθμισης φωτεινής πηγής που χρειάζεται για την τροφοδοσία της φωτεινής πηγής και των επιτελούμενων λειτουργιών.
 8.3.
 Η τάση που εφαρμόζεται στον φανό πρέπει να επισημαίνεται στο έντυπο κοινοποίησης του παραρτήματος 2 του παρόντος κανονισμού.
 8.4.
 Καθορίζονται τα όρια της εμφανούς επιφάνειας προς την κατεύθυνση του άξονα αναφοράς μιας διάταξης φωτεινής σηματοδότησης.
 9. ΧΡΩΜΑ ΤΟΥ ΕΚΠΕΜΠΟΜΕΝΟΥ ΦΩΤΟΣ
 Οι φανοί πέδησης και οι οπίσθιοι φανοί θέσης εκπέμπουν ερυθρό φως, οι εμπρόσθιοι φανοί θέσης εκπέμπουν λευκό ή ηλεκτρόχροο (κίτρινο) φως, οι δείκτες κατεύθυνσης εκπέμπουν ηλεκτρόχροο (κίτρινο) φως. Για τη μέτρηση του χρώματος του εκπεμπόμενου φωτός εντός του πεδίου του πλέγματος κατανομής του φωτός που ορίζεται στο σημείο 2 του παραρτήματος 4, εφαρμόζεται η διαδικασία δοκιμής που περιγράφεται στο σημείο 8 του παρόντος κανονισμού. Εκτός αυτού του πεδίου δεν πρέπει να παρατηρείται απότομη μεταβολή του χρώματος.
 Ωστόσο, για φανούς που είναι εξοπλισμένοι με μη αντικαταστάσιμες φωτεινές πηγές (λαμπτήρες πυράκτωσης και άλλους), τα χρωματομετρικά χαρακτηριστικά θα πρέπει να επαληθεύονται με τις φωτεινές πηγές που υπάρχουν στους φανούς, σύμφωνα με τα σχετικά εδάφια του σημείου 8.1 του παρόντος κανονισμού.
 10. ΣΥΜΜΟΡΦΩΣΗ ΠΑΡΑΓΩΓΗΣ
 10.1.
 Κάθε διάταξη που φέρει σήμα έγκρισης όπως προβλέπεται από τον παρόντα κανονισμό συμμορφώνεται με την έγκριση τύπου που έχει χορηγηθεί και πληροί τις απαιτήσεις του παρόντος κανονισμού. Ωστόσο, στην περίπτωση διάταξης η οποία έχει επιλεγεί τυχαία από σειρά παραγωγής, οι απαιτήσεις όσον αφορά αντίστοιχα τις ελάχιστες και τις μέγιστες τιμές έντασης του εκπεμπόμενου φωτός (οι οποίες μετρούνται με τυπική φωτεινή πηγή, όπως αναφέρεται στο σημείο 8 ανωτέρω) είναι


text:
τουλάχιστον 80 τοις εκατό των καθοριζόμενων ελάχιστων τιμών και δεν υπερβαίνουν το 120 τοις εκατό των επιτρεπόμενων μέγιστων τιμών.
 11. ΚΥΡΩΣΕΙΣ ΛΟΓΩ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
 11.1.
 Η έγκριση που χορηγείται σε σχέση με διάταξη σύμφωνα με τον παρόντα κανονισμό μπορεί να ανακληθεί αν δεν συντρέχουν οι ανωτέρω προϋποθέσεις.
 11.2.
 Αν κάποιο από τα συμβαλλόμενα μέρη της συμφωνίας που εφαρμόζει τον παρόντα κανονισμό, ανακαλέσει μια έγκριση που είχε προηγουμένως χορηγήσει, γνωστοποιεί πάραυτα την εν λόγω ενέργεια στα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό, με τη διαβίβαση αντιγράφου του εντύπου έγκρισης στο τέλος του οποίου αναγράφεται με μεγάλα γράμματα η μνεία «ΑΝΑΚΛΗΣΗ ΕΓΚΡΙΣΗΣ» με υπογραφή και ημερομηνία.
 12. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Εάν ο κάτοχος έγκρισης παύσει οριστικά την παραγωγή μιας διάταξης που έχει εγκριθεί σύμφωνα με τον παρόντα κανονισμό ενημερώνει την αρχή έγκρισης τύπου, η οποία χορήγησε την έγκριση. Μόλις λάβει τη σχετική κοινοποίηση, η εν λόγω αρχή ενημερώνει σχετικά τα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό μέσω ενός αντιγράφου του εντύπου έγκρισης, που φέρει στο τέλος, με μεγάλα γράμματα, την ένδειξη «ΠΑΥΣΗ ΤΗΣ ΠΑΡΑΓΩΓΗΣ», με υπογραφή και ημερομηνία.
 13. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό οφείλουν να κοινοποιούν στη Γραμματεία των Ηνωμένων Εθνών τις ονομασίες και τις διευθύνσεις των αρμόδιων τεχνικών υπηρεσιών για τη διεξαγωγή των δοκιμών έγκρισης, καθώς και των αρχών έγκρισης τύπου που χορηγούν εγκρίσεις, προς τις οποίες πρέπει να αποστέλλονται τα έντυπα πιστοποίησης της έγκρισης ή της επέκτασης ή της απόρριψης ή της ανάκλησης της έγκρισης που εκδίδονται σε άλλες χώρες.
 14. ΜΕΤΑΒΑΤΙΚΕΣ ΔΙΑΤΑΞΕΙΣ
 14.1. Διατάξεις που δεν είναι εξοπλισμένες με λαμπτήρες πυράκτωσης
 14.1.1.
 Από την ημερομηνία έναρξης ισχύος του συμπληρώματος 4 του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων σύμφωνα με τον παρόντα κανονισμό, όπως τροποποιήθηκε με το συμπλήρωμα 4.
 14.1.2.
 36 μήνες μετά την ημερομηνία έναρξης ισχύος του συμπληρώματος του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνο εάν ο τύπος διατάξεων που αναφέρεται στο σημείο 14.1 ανωτέρω πληροί τις απαιτήσεις του παρόντος κανονισμού, όπως τροποποιήθηκε με το συμπλήρωμα 4.
 14.1.3.
 Κανένα συμβαλλόμενο μέρος που εφαρμόζει τον παρόντα κανονισμό δεν δύναται να αρνηθεί τη χορήγηση επεκτάσεων για τις εγκρίσεις δυνάμει του παρόντος κανονισμού, όπως τροποποιήθηκε με το συμπλήρωμα 3.
 14.1.4.
 Τα συμβαλλόμενα μέρη που εφαρμόζουν τον παρόντα κανονισμό συνεχίζουν να χορηγούν εγκρίσεις στους τύπους διατάξεων που περιγράφονται στο σημείο 14.1 ανωτέρω που συμμορφώνονται με τις απαιτήσεις του παρόντος κανονισμού, όπως τροποποιήθηκε με το συμπλήρωμα 3 κατά τη διάρκεια της περιόδου των 36 μηνών από την ημερομηνία έναρξης ισχύος του συμπληρώματος 4.
 14.2. Τοποθέτηση των διατάξεων που περιγράφονται στο σημείο 14.1 ανωτέρω σε όχημα.
 14.2.1. Από την ημερομηνία της θέσης σε ισχύ του συμπληρώματος 4 του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν απαγορεύει την τοποθέτηση σε όχημα των διατάξεων που περιγράφονται στο σημείο 14.1 ανωτέρω και


text:
έχουν εγκριθεί βάσει του παρόντος κανονισμού, όπως τροποποιήθηκε με το συμπλήρωμα 3, κατά τη διάρκεια της περιόδου των 48 μηνών που ακολουθεί την ημερομηνία θέσης σε ισχύ του συμπληρώματος 4.
 14.2.2. Τα συμβαλλόμενα μέρη που εφαρμόζουν τον παρόντα κανονισμό συνεχίζουν να επιτρέπουν την τοποθέτηση σε όχημα των διατάξεων που περιγράφονται στο σημείο 14.1 ανωτέρω που έχουν εγκριθεί βάσει του παρόντος κανονισμού, όπως τροποποιήθηκε με το συμπλήρωμα 3, κατά τη διάρκεια της περιόδου των 48 μηνών που ακολουθεί την ημερομηνία θέσης σε ισχύ του συμπληρώματος 4.
 14.2.3. Με την εκπνοή της περιόδου των 48 μηνών μετά την ημερομηνία θέσης σε ισχύ του συμπληρώματος 4, τα συμβαλλόμενα μέρη που εφαρμόζουν τον παρόντα κανονισμό δύνανται να απαγορεύουν την τοποθέτηση των διατάξεων που περιγράφονται στο σημείο 14.1 ανωτέρω οι οποίες δεν πληρούν τις απαιτήσεις του παρόντος κανονισμού, όπως τροποποιήθηκε με το συμπλήρωμα 4, σε νέα οχήματα για τα οποία η έγκριση τύπου ή η μεμονωμένη έγκριση χορηγήθηκε περισσότερο από 24 μήνες μετά τη θέση σε ισχύ του συμπληρώματος 4.
 14.2.4. Με την εκπνοή μιας περιόδου 60 μηνών από την ημερομηνία θέσης σε ισχύ του συμπληρώματος 4, τα συμβαλλόμενα μέρη που εφαρμόζουν τον παρόντα κανονισμό δύνανται να απαγορεύουν την τοποθέτηση των διατάξεων που περιγράφονται στο σημείο 14.1 ανωτέρω που δεν πληρούν τις απαιτήσεις του παρόντος κανονισμού, όπως τροποποιήθηκε με το συμπλήρωμα 4, σε νέα οχήματα που ταξινομήθηκαν για πρώτη φορά περισσότερο από 60 μήνες μετά τη θέση σε ισχύ του συμπληρώματος 4.
 (1) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3), (έγγραφο TRANS/WP.29/78/Rev.1/Amend.2, όπως τροποποιήθηκε την τελευταία φορά με την τροποποίηση 4).
 (2) Οι διακριτικοί αριθμοί των συμβαλλόμενων μερών της συμφωνίας του 1958 παρουσιάζονται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο TRANS/WP.29/78/Rev.2/Amend.1.
 (3) Για τους σκοπούς του παρόντος κανονισμού, η φράση «αποτελεί μέρος του φανού» σημαίνει ότι αποτελεί εσωτερικό στοιχείο του φανού ή είναι εξωτερικό στοιχείο, ξεχωριστό ή μη, αλλά παρέχεται από τον κατασκευαστή του φανού ως μέρος του συστήματος του φανού. Οι συνθήκες λειτουργίας και τοποθέτησης αυτών των πρόσθετων συστημάτων θα οριστούν από ειδικές διατάξεις.
 ΠΑΡΑΡΤΗΜΑ 1
 ΕΛΑΧΙΣΤΗ ΟΡΙΖΟΝΤΙΑ (H) ΚΑΙ ΕΛΑΧΙΣΤΗ ΚΑΤΑΚΟΡΥΦΗ (V) ΓΩΝΙΑ ΓΙΑ ΤΗ ΧΩΡΙΚΗ ΚΑΤΑΝΟΜΗ ΤΟΥ ΦΩΤΟΣ
 1. ΕΜΠΡΟΣΘΙΟΙ ΦΑΝΟΙ ΘΕΣΗΣ
 V = + 15°/– 10°
 Εμπρόσθιοι φανοί θέσης (για ζεύγος φανών)
 V = + 15°/– 10°
 2. ΟΠΙΣΘΙΟΙ ΦΑΝΟΙ ΘΕΣΗΣ
 V = + 15°/– 10°
 Οπίσθιοι φανοί θέσης (για ζεύγος φανών)
 V = + 15°/– 10°
 3. ΔΕΙΚΤΕΣ ΚΑΤΕΥΘΥΝΣΗΣ ΤΩΝ ΚΑΤΗΓΟΡΙΩΝ 11, 11a, 11b, 11c ΚΑΙ 12
 V = ± 15°
 Ελάχιστες οριζόντιες γωνίες χωρικής κατανομής του φωτός:
 Κατηγορίες 11, 11a, 11b και 11c
 :
 δείκτες κατεύθυνσης για το εμπρόσθιο μέρος του οχήματος
 Κατηγορία11
 :
 για χρήση σε απόσταση τουλάχιστον 75 mm από τον προβολέα δέσμης διασταύρωσης·
 Κατηγορία 11a
 :
 για χρήση σε απόσταση τουλάχιστον 40 mm από τον προβολέα δέσμης διασταύρωσης·
 Κατηγορία 11b
 :
 για χρήση σε απόσταση τουλάχιστον 20 mm από τον προβολέα δέσμης διασταύρωσης·
 Κατηγορία 11c
 :
 για χρήση σε απόσταση τουλάχιστον 20 mm από τον προβολέα δέσμης διασταύρωσης.
 4. ΦΑΝΟΙ ΠΕΔΗΣΗΣ
 V = + 15°/–


text:
10°
 ΠΑΡΑΡΤΗΜΑ 2
 ΚΟΙΝΟΠΟΙΗΣΗ
 (Μέγιστες διαστάσεις: A4 (210 × 297 mm))
 ΠΑΡΑΡΤΗΜΑ 3
 ΠΑΡΑΔΕΙΓΜΑΤΑ ΣΧΗΜΑΤΙΚΗΣ ΔΙΑΤΑΞΗΣ ΤΩΝ ΣΗΜΑΤΩΝ ΕΓΚΡΙΣΗΣ
 (βλ. σημείο 5.3 του παρόντος κανονισμού)
 a ≥ 5 mm
 Η διάταξη που φέρει το ανωτέρω σήμα έγκρισης είναι δείκτης κατεύθυνσης της κατηγορίας 11 που έχει εγκριθεί στις Κάτω Χώρες (Ε4) με τον αριθμό 00243. Τα δύο πρώτα ψηφία του αριθμού έγκρισης δηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 50 στην αρχική μορφή του.
 Για τον δείκτη κατεύθυνσης, το βέλος δηλώνει ότι η κατανομή του φωτός είναι ασύμμετρη σε οριζόντιο επίπεδο και ότι οι φωτομετρικές τιμές που απαιτούνται πληρούνται έως γωνία 80° προς τα δεξιά, όταν κοιτάζουμε τη διάταξη αντίθετα προς τη φορά του εκπεμπόμενου φωτός.
 Δομοστοιχεία φωτεινής πηγής
 Το δομοστοιχείο φωτεινής πηγής που φέρει τον ανωτέρω κωδικό ταυτοποίησης έχει εγκριθεί μαζί με φανό εγκεκριμένο στην Ιταλία (E3), με αριθμό έγκρισης 17325.
 Σημείωση:
 Ο αριθμός έγκρισης τοποθετείται κοντά στον κύκλο και είτε πάνω είτε κάτω από το γράμμα «Ε» ή αριστερά ή δεξιά του γράμματος αυτού, τα ψηφία του αριθμού έγκρισης πρέπει να βρίσκονται στην ίδια πλευρά του γράμματος «E» και να είναι διατεταγμένα κατά την ίδια κατεύθυνση. Για τους αριθμούς έγκρισης πρέπει να αποφεύγεται η χρήση λατινικών ψηφίων, ούτως ώστε να αποφεύγεται τυχόν σύγχυση με άλλα σύμβολα.
 ΠΑΡΑΡΤΗΜΑ 4
 ΦΩΤΟΜΕΤΡΙΚΕΣ ΜΕΤΡΗΣΕΙΣ
 1. ΜΕΘΟΔΟΙ ΜΕΤΡΗΣΕΩΝ
 1.1.
 Κατά την εκτέλεση των φωτομετρικών μετρήσεων πρέπει, με την κατάλληλη κάλυψη, να αποφεύγονται οι αντανακλάσεις σκέδασης.
 1.2.
 Σε περίπτωση αμφισβήτησης των αποτελεσμάτων των μετρήσεων, αυτές εκτελούνται έτσι ώστε να πληρούνται οι ακόλουθοι όροι:
 1.2.1.
 η απόσταση μέτρησης να είναι τόση ώστε να ισχύει ο νόμος του αντιστρόφου τετραγώνου της απόστασης·
 1.2.2.
 ο εξοπλισμός μέτρησης να είναι τέτοιος ώστε το γωνιακό άνοιγμα του δέκτη παρατηρούμενου από το κέντρο αναφοράς του φανού να είναι μεταξύ γωνίας 10' και 1°·
 1.2.3.
 η απαίτηση για την ένταση κατά συγκεκριμένη διεύθυνση παρατήρησης θεωρείται ότι ικανοποιείται, εάν η εν λόγω απαίτηση πληρούται κατά διεύθυνση που δεν αποκλίνει περισσότερο των 15' από τη διεύθυνση παρατήρησης.
 1.3.
 Στην περίπτωση που η διάταξη μπορεί να τοποθετηθεί στο όχημα σε περισσότερες από μία διαφορετικές θέσεις ή εντός πεδίου διαφορετικών θέσεων, οι φωτομετρικές μετρήσεις επαναλαμβάνονται για κάθε θέση ή για τις ακραίες θέσεις εντός του πεδίου του άξονα αναφοράς που προσδιορίζεται από τον κατασκευαστή.
 2. ΠΙΝΑΚΑΣ ΤΥΠΙΚΗΣ ΚΑΤΑΝΟΜΗΣ ΦΩΤΕΙΝΗΣ ΕΝΤΑΣΗΣ ΣΤΟΝ ΧΩΡΟ
 2.1.
 Η διεύθυνση Η = 0° και V = 0° αντιστοιχεί στον άξονα αναφοράς. (Επί του οχήματος είναι οριζόντια, παράλληλη προς το διάμηκες στο μέσο του οχήματος επίπεδο και προσανατολισμένη κατά την απαιτούμενη φορά ορατότητας). Διέρχεται από το κέντρο αναφοράς. Οι εμφαινόμενες στον πίνακα τιμές δίνουν για τις διάφορες διευθύνσεις μέτρησης τις ελάχιστες εντάσεις υπό μορφή ελάχιστων εκατοστιαίων ποσοστών που απαιτούνται στον άξονα για κάθε φανό (διεύθυνση H = 0° και V = 0°).
 2.2.
 Στο εσωτερικό του πεδίου κατανομής του φωτός σύμφωνα με το σημείο 2, που παρίσταται σχηματικώς με πλέγμα, το φως πρέπει να κατανέμεται ουσιαστικώς ομοιόμορφα, δηλαδή η φωτεινή ένταση προς κάθε διεύθυνση ενός τμήματος του πεδίου που σχηματίζεται από τις γραμμές του πλέγματος να πληροί


text:
τουλάχιστον την κατώτατη ελάχιστη τιμή που εμφαίνεται ως εκατοστιαίο ποσοστό επί των γραμμών του πλέγματος που περιβάλλουν την εν λόγω διεύθυνση.
 3. ΣΥΝΘΗΚΕΣ ΔΟΚΙΜΗΣ
 Ελέγχεται η φωτομετρική απόδοση:
 3.1.
 Για μη αντικαταστάσιμες φωτεινές πηγές (λαμπτήρες πυράκτωσης και άλλοι):
 με τις φωτεινές πηγές που υπάρχουν στον φανό, σύμφωνα με το σχετικό εδάφιο του σημείου 8.1 του παρόντος κανονισμού.
 3.2.
 Για αντικαταστάσιμες φωτεινές πηγές:
 Όταν ο φανός διαθέτει λαμπτήρες πυράκτωσης 6,75 V ή 13,5 V, οι παραγόμενες τιμές φωτεινής έντασης διορθώνονται.
 Για τους λαμπτήρες πυράκτωσης ο συντελεστής διόρθωσης είναι ο λόγος μεταξύ της φωτεινής ροής αναφοράς και της μέσης τιμής της φωτεινής ροής που διαπιστώνεται στην εφαρμοζόμενη τάση (6,75 V ή 13,5 V).
 Για τις φωτεινές πηγές LED ο συντελεστής διόρθωσης είναι ο λόγος μεταξύ της φωτεινής ροής αναφοράς και της μέσης τιμής φωτεινής ροής που παρατηρείται κατά την εφαρμοζόμενη τάση (6,75 V ή 13,5 V).
 Οι πραγματικές φωτεινές ροές κάθε φωτεινής πηγής που χρησιμοποιείται δεν αποκλίνει περισσότερο από ±5 τοις εκατό από τη μέση τιμή.
 Εναλλακτικά και μόνο στην περίπτωση των λαμπτήρων πυράκτωσης, επιτρέπεται να χρησιμοποιείται διαδοχικά στις διάφορες θέσεις ένας πρότυπος λαμπτήρας πυράκτωσης, ο οποίος λειτουργεί στη δική του ροή αναφοράς, και στη συνέχεια αθροίζονται οι επιμέρους μετρήσεις σε κάθε θέση.
 3.3.
 Για κάθε φανό σηματοδότησης, με εξαίρεση εκείνους που είναι εφοδιασμένοι με λαμπτήρες πυράκτωσης, οι μετρούμενες εντάσεις φωτεινότητας ύστερα από ένα λεπτό και ύστερα από 30 λεπτά λειτουργίας πρέπει να πληρούν τις απαιτήσεις για την ελάχιστη και μέγιστη τιμή· οι δείκτες κατεύθυνσης λειτουργούν σε λειτουργία αναλαμπής (f = 1,5 Hz, συντελεστής απόδοσης 50 τοις εκατό). Η κατανομή φωτεινής έντασης ύστερα από ένα λεπτό λειτουργίας μπορεί να υπολογιστεί από την κατανομή φωτεινής έντασης ύστερα από 30 λεπτά λειτουργίας, εφαρμόζοντας σε κάθε δοκιμή τον λόγο των φωτεινών εντάσεων που μετρήθηκαν σε HV ύστερα από ένα λεπτό και ύστερα από 30 λεπτά λειτουργίας.
 ΠΑΡΑΡΤΗΜΑ 5
 ΦΩΤΟΜΕΤΡΙΚΕΣ ΜΕΤΡΗΣΕΙΣ ΓΙΑ ΔΙΑΤΑΞΗ ΦΩΤΙΣΜΟΥ ΟΠΙΣΘΙΑΣ ΠΙΝΑΚΙΔΑΣ ΚΥΚΛΟΦΟΡΙΑΣ
 1. ΧΩΡΟΣ ΠΟΥ ΠΡΕΠΕΙ ΝΑ ΦΩΤΙΖΕΤΑΙ
 Οι διατάξεις μπορεί να είναι της κατηγορίας 1 ή 2. Οι διατάξεις της κατηγορίας 1 σχεδιάζονται ώστε να φωτίζουν έναν χώρο διαστάσεων 130 × 240 mm τουλάχιστον, οι διατάξεις της κατηγορίας 2 σχεδιάζονται ώστε να φωτίζουν έναν χώρο διαστάσεων 200 × 280 mm τουλάχιστον.
 2. ΧΡΩΜΑ ΦΩΤΌΣ
 Το φως της διάταξης φωτισμού είναι αρκούντως άχρωμο ώστε να μην μεταβάλλει αισθητά το χρώμα της οπίσθιας πινακίδας κυκλοφορίας.
 3. ΓΩΝΙΑ ΠΡΟΣΠΤΩΣΗΣ
 Ο κατασκευαστής της διάταξης φωτισμού προσδιορίζει μία ή περισσότερες θέσεις ή ένα πεδίο θέσεων στο οποίο τοποθετείται η διάταξη σε σχέση με το χώρο που προορίζεται για την πινακίδα κυκλοφορίας· όταν ο φανός τοποθετείται στη(στις) θέση(-εις) που καθορίζονται από τον κατασκευαστή, η γωνία πρόσπτωσης του φωτός στην επιφάνεια της πινακίδας δεν υπερβαίνει τις 82° σε οποιοδήποτε σημείο της επιφάνειας που πρέπει να φωτίζεται, με τη γωνία αυτή να μετράται από το μέσο σημείο της ακμής της φωτίζουσας επιφάνειας της διάταξης η οποία είναι η πιο απομακρυσμένη από την επιφάνεια της πινακίδας. Σε περίπτωση περισσότερων της μίας διατάξεων φωτισμού, η προαναφερόμενη απαίτηση εφαρμόζεται μόνο στο τμήμα της πινακίδας το οποίο προορίζεται να φωτιστεί από την


text:
αντίστοιχη διάταξη.
 Η διάταξη σχεδιάζεται κατά τρόπο ώστε καμία ακτίνα φωτός να μη κατευθύνεται ευθέως προς τα πίσω, με εξαίρεση τις ακτίνες ερυθρού φωτός στην περίπτωση που η διάταξη είναι συνδυασμένη ή ομαδοποιημένη με οπίσθιο φανό.
 4. ΔΙΑΔΙΚΑΣΙΑ ΜΕΤΡΗΣΗΣ
 Οι μετρήσεις φωτεινότητας γίνονται σε άχρωμη επιφάνεια διάχυσης με γνωστό συντελεστή διάχυτης ανάκλασης (1). Η άχρωμη επιφάνεια διάχυσης πρέπει να έχει τις διαστάσεις της πινακίδας κυκλοφορίας ή διάσταση που υπερβαίνει ένα σημείο μέτρησης. Το κέντρο της τοποθετείται στο κέντρο των θέσεων των σημείων μέτρησης.
 Η(οι) άχρωμη(-ες) επιφάνεια(-ες) διάχυσης τοποθετείται(-ούνται) στη θέση που καταλαμβάνει κανονικά η πινακίδα κυκλοφορίας και 2 mm μπροστά από τον υποδοχέα της.
 Οι μετρήσεις της φωτεινότητας πρέπει να γίνονται κάθετα προς την επιφάνεια της άχρωμης επιφάνειας διάχυσης με ανοχή 5° προς κάθε κατεύθυνση στα σημεία που απεικονίζονται στο σημείο 5 του παρόντος παραρτήματος. Κάθε σημείο αντιπροσωπεύει περιοχή κυκλικού σχήματος με διάμετρο 25 mm.
 Η μετρώμενη φωτεινότητα διορθώνεται για τον συντελεστή διάχυτης ανάκλασης 1.0.
 Για διάταξη φωτισμού η οποία δεν είναι εξοπλισμένοι με λαμπτήρες πυράκτωσης, οι φωτεινές εντάσεις που μετρούνται ύστερα από ένα λεπτό και ύστερα από 30 λεπτά λειτουργίας συμμορφώνονται με τις απαιτήσεις περί ελάχιστης τιμής. Η κατανομή φωτεινής έντασης ύστερα από ένα λεπτό λειτουργίας μπορεί να υπολογίζεται από την κατανομή φωτεινής έντασης ύστερα από 30 λεπτά λειτουργίας, εφαρμόζοντας σε κάθε σημείο δοκιμής τον λόγο φωτεινών εντάσεων που έχουν μετρηθεί σε ένα σημείο ύστερα από ένα λεπτό και ύστερα από 30 λεπτά λειτουργίας.
 5. ΦΩΤΟΜΕΤΡΙΚΑ ΧΑΡΑΚΤΗΡΙΣΤΙΚΑ
 Σε καθένα από τα σημεία μέτρησης που εμφανίζονται πιο κάτω, η φωτεινότητα Β είναι 2 cd/m2 τουλάχιστον.
 Η διαφορά της φωτεινότητας μεταξύ των τιμών Β1 και B2, που μετρώνται σε οποιαδήποτε δύο σημεία 1 και 2 τα οποία επιλέγονται μεταξύ των προαναφερθέντων σημείων, δεν υπερβαίνει την τιμή 2 × Β0/cm, όπου B0 είναι η ελαχίστη φωτεινότητα που μετρήθηκε στα διάφορα σημεία, δηλαδή:
 (1) Έκδοση της CIE αριθ. 171970, σημείο 45-20-040.


text:
 15.10.2008
 EL
 Επίσημη Εφημερίδα της Ευρωπαϊκής Ένωσης
 L 274/1
 ΑΠΌΦΑΣΗ αριθ. 1/2008 ΤΗΣ ΜΕΙΚΤΉΣ ΕΠΙΤΡΟΠΉΣ ΕΚ-ΕΖΕΣ ΚΟΙΝΉ ΔΙΑΜΕΤΑΚΌΜΙΣΗ
 της 16ης Ιουνίου 2008
 για τροποποίηση της σύμβασης της 20ής Μαΐου 1987 περί κοινού καθεστώτος διαμετακόμισης
 (2008/786/ΕΚ)
 Η ΜΕΙΚΤΗ ΕΠΙΤΡΟΠΗ,
 Έχοντας υπόψη τη σύμβαση της 20ής Μαΐου 1987 περί κοινού καθεστώτος διαμετακόμισης (1), και ιδίως το άρθρο 15 παράγραφος 3 στοιχεία α) και γ),
 Εκτιμώντας τα ακόλουθα:
 (1)
 Σύμφωνα με την απόφαση αριθ. 4/2005 της Μεικτής Επιτροπής ΕΚ-ΕΖΕΣ, της 15ης Αυγούστου 2005, για την κοινή διαμετακόμιση (2), που τροποποιεί τη σύμβαση της 20ής Μαΐου 1987 περί κοινού καθεστώτος διαμετακόμισης («σύμβαση»), οι συναλλασσόμενοι θα πρέπει να χρησιμοποιούν το κοινό μηχανογραφικό σύστημα διαμετακόμισης για την κατάθεση των δηλώσεων διαμετακόμισης από την 1η Ιουλίου 2005, με μεταβατική περίοδο που επιτρέπει την κατάθεση των γραπτών δηλώσεων διαμετακόμισης στις αρμόδιες αρχές μέχρι την 31η Δεκεμβρίου 2006.
 (2)
 Στη συνήθη διαδικασία, οι δηλώσεις διαμετακόμισης κατατίθενται με τη χρησιμοποίηση διαδικασιών πληροφορικής και όχι γραπτώς και τα σχετικά με τη διαμετακόμιση δεδομένα ανταλλάσσονται μεταξύ των τελωνειακών αρχών μέσω τεχνολογιών πληροφοριών και δικτύων ηλεκτρονικών υπολογιστών.
 (3)
 Οι διατάξεις οι σχετικές με το καθεστώς κοινής διαμετακόμισης θα πρέπει να προσαρμοσθούν στην μέθοδο εφαρμογής του καθεστώτος με τη χρήση ηλεκτρονικών μεθόδων επεξεργασίας δεδομένων.
 (4)
 Οι ταξιδιώτες που δεν έχουν άμεση πρόσβαση στο μηχανογραφικό σύστημα διαμετακόμισης του τελωνείου θα πρέπει να έχουν τη δυνατότητα στο πλαίσιο της συνήθους διαδικασίας να καταθέτουν γραπτώς τη δήλωση διαμετακόμισης στις αρμόδιες αρχές. Στη συνέχεια, τα σχετικά με τη διαμετακόμιση δεδομένα θα πρέπει να ανταλλάσσονται μεταξύ των αρμοδίων αρχών μέσω τεχνολογιών πληροφοριών και δικτύων ηλεκτρονικών υπολογιστών.
 (5)
 Χρειάζεται μια εφεδρική διαδικασία που θα βασίζεται στη χρήση γραπτής δήλωσης διαμετακόμισης, έτσι ώστε να παρασχεθεί στους συναλλασσόμενους η δυνατότητα να εκτελούν πράξεις διαμετακόμισης όταν το μηχανογραφικό σύστημα του τελωνείου, ή το σύστημα ηλεκτρονικής υποβολής του κύριου υπόχρεου καθώς και του εγκεκριμένου αποστολέα δεν λειτουργεί ή σε περίπτωση που δεν λειτουργούν τα δίκτυα επικοινωνίας.
 (6)
 Δεδομένου ότι η μηχανογραφημένη διαδικασία διασάφησης διαμετακόμισης είναι η συνήθης διαδικασία και ότι η γραπτή δήλωση διαμετακόμισης είναι κυρίως η εφεδρική διαδικασία, θα πρέπει να τροποποιηθούν το περιεχόμενο και τα παραρτήματα της σύμβασης, τα σχετικά με τις εν λόγω διαδικασίες. Εξάλλου, για λόγους απλούστευσης, τα παραρτήματα της σύμβασης που αφορούν τα υποδείγματα του ενιαίου διοικητικού εγγράφου και τη χρήση τους θα πρέπει να καταργηθούν και να αντικατασταθούν από αναφορές στη σύμβαση της 20ής Μαΐου 1987 (3) για την απλούστευση των διατυπώσεων κατά τις εμπορευματικές συναλλαγές, την καλούμενη σύμβαση «ΕΔΕ». Τούτο θα επέτρεπε την αποφυγή των τροποποιήσεων της σύμβασης που θα καθίσταντο αναγκαίες μετά από διαδοχικές τροποποιήσεις που ενδέχεται να γίνουν στη σύμβαση «ΕΔΕ».
 (7)
 Είναι, συνεπώς, σκόπιμο να τροποποιηθεί η σύμβαση αναλόγως,
 ΑΠΟΦΑΣΙΖΕΙ:
 Άρθρο 1
 Η σύμβαση περί κοινού καθεστώτος διαμετακόμισης τροποποιείται ως εξής:
 1.
 Στο άρθρο 11, η παράγραφος 4 αντικαθίσταται από το ακόλουθο κείμενο:
 «4. Το τελωνείο αναχώρησης μπορεί να μην απαιτήσει τη σφράγιση όταν, λαμβανομένων υπόψη άλλων τυχόν μέτρων για τη διαπίστωση της ταυτότητας, η περιγραφή των εμπορευμάτων στα στοιχεία της δήλωσης διαμετακόμισης ή στα επισυναπτόμενα παραστατικά επιτρέπει τον καθορισμό της ταυτότητάς τους».


text:
2.
 Στο άρθρο 12 παράγραφος 1, οι λέξεις «του αντιτύπου αριθ. 4» αντικαθίστανται από τη φράση:
 «του αντιτύπου αριθ. 4 ή του συνοδευτικού εγγράφου διαμετακόμισης».
 3.
 Το προσάρτημα I αντικαθίσταται από το κείμενο του παραρτήματος I της παρούσας απόφασης.
 4.
 Τα παραρτήματα Ι έως V του προσαρτήματος Ι αντικαθίστανται από το κείμενο του παραρτήματος ΙΙ της παρούσας απόφασης.
 5.
 Το προσάρτημα ΙΙ αντικαθίσταται από το κείμενο του παραρτήματος ΙΙ της παρούσας απόφασης.
 6.
 Το προσάρτημα ΙΙΙ αντικαθίσταται από το κείμενο του παραρτήματος IV της παρούσας απόφασης.
 7.
 Τα παραρτήματα A1 έως A13, B1 έως B7, Γ1 και Γ2, και Δ1 έως Δ6 του προσαρτήματος ΙΙΙ αντικαθίστανται από το κείμενο του παραρτήματος V της παρούσας απόφασης.
 Άρθρο 2
 1. Η παρούσα απόφαση αρχίζει να ισχύει την ημέρα της έκδοσής της.
 Εφαρμόζεται από την 1η Ιουλίου 2008.
 2. Οι διατάξεις της παρούσας απόφασης δεν εφαρμόζονται στα εμπορεύματα που τίθενται υπό καθεστώς κοινής διαμετακόμισης, πριν την ημερομηνία εφαρμογής της.
 3. Τα άρθρα 41, 41α, 116, 118 παράγραφος 2 και 119 του προσαρτήματος Ι της σύμβασης περί κοινού καθεστώτος διαμετακόμισης, όπως τροποποιούνται με την παρούσα απόφαση, εφαρμόζονται από την 1η Ιουλίου 2009.
 Βρυξέλλες, 16 Ιουνίου 2008.
 Για τη Μεικτή Επιτροπή
 Ο Πρόεδρος
 Robert VERRUE
 (1) ΕΕ L 226 της 13.8.1987, σ. 2.
 (2) ΕΕ L 225 της 31.8.2005, σ. 29.
 (3) ΕΕ L 124 της 2.5.1987, σ. 2.
 ΠΑΡΑΡΤΗΜΑ Ι
 «
 ΠΡΟΣΑΡΤΗΜΑ Ι
 ΔΙΑΔΙΚΑΣΙΕΣ ΚΟΙΝΗΣ ΔΙΑΜΕΤΑΚΟΜΙΣΗΣ
 ΤΙΤΛΟΣ Ι
 ΓΕΝΙΚΕΣ ΔΙΑΤΑΞΕΙΣ
 Άρθρο 1
 1. Το παρόν προσάρτημα καθορίζει ορισμένους κανόνες που διέπουν το καθεστώς κοινής διαμετακόμισης, σύμφωνα με το άρθρο 1 παράγραφος 3 της σύμβασης.
 2. Οι διατάξεις του παρόντος προσαρτήματος εφαρμόζονται στις πράξεις που διενεργούνται στο πλαίσιο του καθεστώτος κοινής διαμετακόμισης, ανεξάρτητα από το εφαρμοζόμενο καθεστώς, Τ1 ή Τ2, εκτός εάν ορίζεται άλλως.
 3. Τα εμπορεύματα για τα οποία υφίσταται αυξημένος κίνδυνος απάτης περιλαμβάνονται στο παράρτημα Ι. Σε περίπτωση που μία διάταξη της παρούσας σύμβασης αναφέρεται στο εν λόγω παράρτημα, τα μέτρα που αφορούν τα εμπορεύματα που περιλαμβάνονται στον κατάλογο αυτό ισχύουν μόνο εφόσον η ποσότητα των εν λόγω εμπορευμάτων υπερβαίνει την ελάχιστη αντίστοιχη ποσότητα. Το παράρτημα Ι επανεξετάζεται τουλάχιστον κάθε χρόνο.
 ΚΕΦΑΛΑΙΟ Ι
 Πεδίο εφαρμογής και ορισμοί
 Άρθρο 2
 Πεδίο εφαρμογής
 1. Το καθεστώς κοινής διαμετακόμισης δεν εφαρμόζεται στις ταχυδρομικές αποστολές (στις οποίες περιλαμβάνονται και τα ταχυδρομικά δέματα) που πραγματοποιούνται σύμφωνα με τις σχετικές διατάξεις της Παγκόσμιας Ταχυδρομικής Ένωσης, όταν τα εμπορεύματα μεταφέρονται από αυτούς ή για λογαριασμό αυτών που αντλούν δικαιώματα ή υπόκεινται σε υποχρεώσεις δυνάμει των εν λόγω διατάξεων.
 2. Οποιοδήποτε συμβαλλόμενο μέρος μπορεί να αποφασίσει τη μη εφαρμογή του καθεστώτος κοινής διαμετακόμισης στις μεταφορές εμπορευμάτων μέσω δικτύου αγωγών. Η απόφαση αυτή ανακοινώνεται στην Επιτροπή, η οποία ενημερώνει σχετικά τις λοιπές χώρες.
 Άρθρο 3
 Ορισμοί
 Για την εφαρμογή της παρούσας σύμβασης νοούνται ως:
 α)
 “αρμόδιες αρχές”:
 η τελωνειακή αρχή ή κάθε άλλη αρχή υπεύθυνη για την εφαρμογή της παρούσας σύμβασης·
 β)
 “δήλωση διαμετακόμισης”:
 η πράξη με την οποία κάποιο πρόσωπο δηλώνει σύμφωνα με τον προκαθορισμένο τύπο και τρόπο την επιθυμία του να υπαγάγει εμπόρευμα στο καθεστώς κοινής διαμετακόμισης·
 γ)
 “συνοδευτικό έγγραφο


text:
διαμετακόμισης”:
 το έγγραφο το οποίο εκτυπώνεται μέσω του μηχανογραφικού συστήματος προκειμένου να συνοδεύσει τα εμπορεύματα και το οποίο βασίζεται στα στοιχεία της δήλωσης διαμετακόμισης·
 δ)
 “καθεστώς T2”:
 το καθεστώς Τ2 που αναφέρεται στο άρθρο 2 της σύμβασης και προσδιορίζεται στη δήλωση διαμετακόμισης με το σύμβολο “T2” ή το σύμβολο “T2F”·
 ε)
 “κύριος υπόχρεος”:
 το πρόσωπο που υποβάλλει τη δήλωση κοινής διαμετακόμισης ή το πρόσωπο εξ ονόματος του οποίου υποβάλλεται η δήλωση κοινής διαμετακόμισης·
 στ)
 “τελωνείο αναχώρησης”:
 το τελωνείο στο οποίο γίνεται αποδεκτή η δήλωση υπαγωγής των εμπορευμάτων στο καθεστώς κοινής διαμετακόμισης·
 ζ)
 “τελωνείο διέλευσης”:
 —
 το τελωνείο στο σημείο εισόδου σε συμβαλλόμενο μέρος, ή
 —
 το τελωνείο εξόδου από συμβαλλόμενο μέρος όταν η αποστολή εγκαταλείπει το τελωνειακό έδαφος του εν λόγω συμβαλλομένου μέρους στο πλαίσιο πράξης διαμετακόμισης μέσω των συνόρων μεταξύ του συγκεκριμένου συμβαλλομένου μέρους και τρίτης χώρας·
 η)
 “τελωνείο προορισμού”:
 το τελωνείο στο οποίο πρέπει να προσκομίζονται τα εμπορεύματα που έχουν υπαχθεί στο καθεστώς κοινής διαμετακόμισης για τη λήξη του καθεστώτος·
 θ)
 “τελωνείο εγγύησης”:
 το τελωνείο που ορίζεται από τις αρμόδιες αρχές κάθε χώρας, στο οποίο πραγματοποιείται η σύσταση της εγγύησης από τριτεγγυητή·
 ι)
 “τριτεγγυητής”:
 κάθε τρίτο πρόσωπο, φυσικό ή νομικό, που αναλαμβάνει εγγράφως την υποχρέωση για πληρωμή αλληλεγγύως και εις ολόκληρον με τον κύριο υπόχρεο και εντός των ορίων της συσταθείσας εγγύησης, του ποσού της οφειλής που ενδέχεται να γεννηθεί·
 ια)
 “κωδικός ΕΣ”:
 αριθμητικός κωδικός που αντιστοιχεί στις κλάσεις και διακρίσεις της ονοματολογίας του εναρμονισμένου συστήματος περιγραφής και κωδικοποίησης των εμπορευμάτων, όπως ορίζεται στη σύμβαση της 14ης Ιουνίου 1983·
 ιβ)
 “οφειλή”:
 οι εισαγωγικοί ή εξαγωγικοί δασμοί και οι λοιπές επιβαρύνσεις σχετικές με εμπορεύματα που έχουν υπαχθεί στο καθεστώς κοινής διαμετακόμισης·
 ιγ)
 “οφειλέτης”:
 κάθε πρόσωπο, φυσικό ή νομικό, που υποχρεούται να καταβάλει την οφειλή·
 ιδ)
 “Επιτροπή”:
 η Επιτροπή των Ευρωπαϊκών Κοινοτήτων·
 ιε)
 “παραλαβή εμπορευμάτων”:
 η πράξη με την οποία οι αρμόδιες αρχές επιτρέπουν τη διάθεση εμπορευμάτων για τους σκοπούς που προβλέπονται στο καθεστώς κοινής διαμετακόμισης·
 ιστ)
 “πρόσωπο εγκατεστημένο σε ένα συμβαλλόμενο μέρος”:
 —
 εφόσον πρόκειται για φυσικό πρόσωπο, κάθε πρόσωπο που διατηρεί εκεί τη συνήθη κατοικία του,
 —
 εφόσον πρόκειται για νομικό πρόσωπο ή ένωση προσώπων, κάθε πρόσωπο που διατηρεί εκεί την καταστατική έδρα του, την κεντρική του διοίκηση ή μόνιμες εγκαταστάσεις·
 ιζ)
 “τεχνικές επεξεργασίας δεδομένων”:
 —
 η ανταλλαγή τυποποιημένων μηνυμάτων EDI με τις αρμόδιες αρχές, ή
 —
 η εισαγωγή στα ηλεκτρονικά συστήματα των αρμοδίων αρχών πληροφοριακών στοιχείων που είναι αναγκαία για τη διεκπεραίωση των σχετικών διατυπώσεων·
 ιη)
 “EDI” (ηλεκτρονική ανταλλαγή δεδομένων):
 η ηλεκτρονική διαβίβαση στοιχείων δομημένων σύμφωνα με τα εγκεκριμένα πρότυπα μηνύματος μεταξύ ηλεκτρονικών συστημάτων·
 ιθ)
 “τυποποιημένο μήνυμα”:
 αναγνωρισμένη και προκαθορισμένη δομή για την ηλεκτρονική διαβίβαση δεδομένων·
 κ)
 “δεδομένα προσωπικού χαρακτήρα”:
 όλες οι πληροφορίες που αφορούν καθορισμένο ή δυνάμενο να καθοριστεί φυσικό ή νομικό πρόσωπο·
 κα)
 “εφεδρική διαδικασία”:
 η διαδικασία που βασίζεται στη χρήση εντύπων που συντάσσονται για να παρασχεθεί η δυνατότητα κατάθεσης και ελέγχου της δήλωσης διαμετακόμισης, καθώς και παρακολούθησης της πράξης διαμετακόμισης εφόσον η συνήθης διαδικασία, μέσω ηλεκτρονικών συστημάτων, δεν είναι δυνατόν να εφαρμοστεί·
 κβ)
 “σύμβαση ΕΔΕ”:
 η σύμβαση της 20ής Μαΐου 1987 για την απλούστευση


text:
των διατυπώσεων κατά τις εμπορευματικές συναλλαγές.
 ΚΕΦΑΛΑΙΟ ΙΙ
 Συνήθης διαδικασία
 Άρθρο 4
 1. Οι διατυπώσεις οι σχετικές με την εφαρμογή του καθεστώτος του καθεστώτος Τ1 ή Τ2 πραγματοποιούνται με τη χρήση ηλεκτρονικών μεθόδων επεξεργασίας δεδομένων υπό τους όρους και με τον τρόπο που καθορίζουν οι αρμόδιες αρχές στο πλαίσιο της τήρησης των αρχών που επιβάλλει η τελωνειακή νομοθεσία.
 2. Τα συμβαλλόμενα μέρη καθορίζουν με κοινή συμφωνία τα μέτρα με τα οποία προβλέπονται:
 α)
 οι κανόνες που ορίζουν και διέπουν τα μηνύματα που θα ανταλλάσσονται μεταξύ των τελωνείων και που απαιτούνται για την εφαρμογή της τελωνειακής νομοθεσίας·
 β)
 το σύνολο των κοινών δεδομένων και το υπόδειγμα των δεδομένων που θα περιλαμβάνουν τα μηνύματα που θα ανταλλάσσονται σύμφωνα με την τελωνειακή νομοθεσία.
 Άρθρο 5
 Πεδίο εφαρμογής
 1. Με την επιφύλαξη εξαιρετικών περιστάσεων, οι ανταλλαγές πληροφοριών μεταξύ των αρμοδίων αρχών που περιγράφονται στο παρόν προσάρτημα πραγματοποιούνται με τη χρήση ηλεκτρονικών μεθόδων επεξεργασίας δεδομένων και μέσω δικτύων ηλεκτρονικών υπολογιστών.
 2. Για την ανταλλαγή των πληροφοριών που προβλέπεται στην παράγραφο 1, χρησιμοποιείται από όλα τα συμβαλλόμενα μέρη το κοινό δίκτυο επικοινωνιών/κοινή διεπαφή συστημάτων (CCN/CSI) της Κοινότητας. Η χρηματοδοτική συμμετοχή των χωρών ΕΖΕΣ και τα σχετικά θέματα καθορίζονται με κοινή συμφωνία μεταξύ της Κοινότητας και καθεμιάς από τις χώρες ΕΖΕΣ.
 3. Με την επιφύλαξη αντίθετων διατάξεων, οι διατάξεις του παρόντος κεφαλαίου δεν εφαρμόζονται στις απλουστευμένες διαδικασίες που αναφέρονται στο άρθρο 44 παράγραφος 1 στοιχεία στ) και ζ).
 Άρθρο 6
 Ασφάλεια
 1. Οι όροι για την διεκπεραίωση των διατυπώσεων με τεχνικές επεξεργασίας δεδομένων πρέπει να περιλαμβάνουν ιδίως μέτρα για τον έλεγχο της πηγής των δεδομένων και για την προστασία των δεδομένων από τυχαία ή παράνομη καταστροφή ή από τυχαία απώλεια, τροποποίηση ή μη εγκεκριμένη πρόσβαση.
 2. Εκτός των απαιτήσεων ασφαλείας που εκτίθενται στην παράγραφο 1, οι αρμόδιες αρχές καθιερώνουν και διατηρούν τις κατάλληλες ρυθμίσεις ασφαλείας για την αποτελεσματική, αξιόπιστη και ασφαλή λειτουργία του πλήρους συστήματος διαμετακόμισης.
 3. Για να εξασφαλιστεί το προαναφερόμενο επίπεδο ασφαλείας, κάθε εισαγωγή, τροποποίηση και διαγραφή δεδομένων καταγράφεται αφού αναφερθεί ο λόγος αυτής του καθεστώτος, ο χρονικός προσδιορισμός της και το πρόσωπο το οποίο προβαίνει στην εν λόγω ενέργεια. Εξάλλου, το αρχικό στοιχείο ή κάθε στοιχείο που αποτέλεσε το αντικείμενο της εν λόγω ενέργειας διατηρείται για χρονικό διάστημα τριών ημερολογιακών ετών τουλάχιστον από τη λήξη του έτους το οποίο αφορά το εν λόγω στοιχείο ή για μεγαλύτερο χρονικό διάστημα, εφόσον άλλες διατάξεις το προβλέπουν.
 4. Οι αρμόδιες αρχές ελέγχουν τακτικά το επίπεδο ασφαλείας.
 5. Οι εν λόγω αρμόδιες αρχές κοινοποιούν αμοιβαία κάθε υποψία τους για παραβίαση της ασφαλείας.
 Άρθρο 7
 Προστασία δεδομένων προσωπικού χαρακτήρα
 1. Τα συμβαλλόμενα μέρη χρησιμοποιούν τα δεδομένα προσωπικού χαρακτήρα που ανταλλάσσουν κατ’ εφαρμογή της παρούσας σύμβασης αποκλειστικά για τους σκοπούς της παρούσας σύμβασης και για άλλη τελωνειακά εγκεκριμένη επεξεργασία ή χρήση στο πλαίσιο του καθεστώτος κοινής διαμετακόμισης. Ο περιορισμός αυτός δεν εμποδίζει ωστόσο τη χρησιμοποίηση των εν λόγω δεδομένων για την ανάλυση των κινδύνων κατά την πράξη κοινής διαμετακόμισης, καθώς και για την έρευνα και τη δικαστική δίωξη που συνεπάγεται η εν λόγω πράξη κοινής διαμετακόμισης. Στην περίπτωση αυτή, η


text:
αρμόδια αρχή που εξέδωσε τις εν λόγω πληροφορίες ενημερώνεται χωρίς καθυστέρηση για τη σχετική χρήση.
 2. Τα συμβαλλόμενα μέρη δεσμεύονται να λαμβάνουν τα αναγκαία μέτρα για να εξασφαλίσουν, στο βαθμό που πρόκειται για επεξεργασία δεδομένων προσωπικού χαρακτήρα τα οποία έχουν ανταλλαγεί στο πλαίσιο της παρούσας σύμβασης, προστασία των δεδομένων προσωπικού χαρακτήρα τουλάχιστον ισοδύναμη με τις αρχές της σύμβασης του Συμβουλίου της Eυρώπης της 28ης Ιανουαρίου 1981 για την προστασία των προσώπων έναντι της αυτοματοποιημένης επεξεργασίας των δεδομένων προσωπικού χαρακτήρα.
 3. Κάθε συμβαλλόμενο μέρος λαμβάνει τα απαραίτητα μέτρα για να εξασφαλίσει την τήρηση του παρόντος άρθρου μέσω αποτελεσματικών ελέγχων.
 ΚΕΦΑΛΑΙΟ ΙΙΙ
 Υποχρεώσεις του κύριου υπόχρεου, του μεταφορέα και του παραλήπτη
 Άρθρο 8
 1. Ο κύριος υπόχρεος οφείλει:
 α)
 να προσκομίζει εμπροθέσμως τα εμπορεύματα άθικτα και τα απαιτούμενα έγγραφα στο τελωνείο προορισμού και να τηρεί τα μέτρα διαπίστωσης της ταυτότητας που έχουν θεσπίσει οι αρμόδιες αρχές·
 β)
 να τηρεί τις λοιπές διατάξεις του καθεστώτος κοινής διαμετακόμισης·
 γ)
 να παρέχει στις αρμόδιες ελεγκτικές αρχές, κατόπιν αιτήσεώς τους και εντός των ενδεχομένως προβλεπόμενων προθεσμιών, όλα τα έγγραφα και τις πληροφορίες ανεξαρτήτως μέσου εγγραφής καθώς και κάθε αναγκαία συνδρομή.
 2. Με την επιφύλαξη των υποχρεώσεων του κύριου υπόχρεου που αναφέρονται στην παράγραφο 1, ο μεταφορέας ή ο παραλήπτης των εμπορευμάτων που αποδέχεται τα εμπορεύματα γνωρίζοντας ότι έχουν υπαχθεί στο καθεστώς κοινής διαμετακόμισης υποχρεούται, επίσης, να προσκομίζει εμπροθέσμως τα εμπορεύματα άθικτα και τα απαιτούμενα έγγραφα στο τελωνείο προορισμού και να τηρεί τα μέτρα διαπίστωσης της ταυτότητας που έχουν θεσπίσει οι αρμόδιες αρχές.
 ΚΕΦΑΛΑΙΟ IV
 Εγγυήσεις
 Άρθρο 9
 Υποχρέωση σύστασης εγγύησης
 1. Ο κύριος υπόχρεος παρέχει εγγύηση για να διασφαλίσει την πληρωμή της οφειλής που ενδέχεται να γεννηθεί, όσον αφορά τα σχετικά εμπορεύματα.
 2. Η εγγύηση είναι:
 α)
 είτε μεμονωμένη εγγύηση, που καλύπτει μία μόνο πράξη κοινής διαμετακόμισης·
 β)
 είτε, για λόγους απλούστευσης κατά την έννοια του άρθρου 44, συνολική εγγύηση που καλύπτει περισσότερες από μια πράξεις.
 Άρθρο 10
 Μορφές εγγύησης
 1. Η εγγύηση μπορεί να συσταθεί:
 α)
 είτε με την κατάθεση μετρητών στο τελωνείο αναχώρησης·
 β)
 είτε από τριτεγγυητή στο τελωνείο εγγύησης·
 2. Εντούτοις, οι αρμόδιες αρχές δύνανται να αρνηθούν τον προτεινόμενο τύπο εγγύησης, όταν αυτός δεν συμβιβάζεται με την ορθή λειτουργία του καθεστώτος κοινής διαμετακόμισης.
 Άρθρο 10α
 Κατάθεση χρηματικού ποσού
 Η κατάθεση μετρητών πραγματοποιείται στο νόμισμα της χώρας αναχώρησης ή με οποιοδήποτε άλλο τρόπο πληρωμής που γίνεται αποδεκτός από τις αρμόδιες αρχές της εν λόγω χώρας.
 Η σύσταση της εγγύησης υπό μορφή κατάθεσης μετρητών ή άλλου ισοδύναμου τρόπου πληρωμής πρέπει να συμφωνεί με τις ισχύουσες διατάξεις στη χώρα αναχώρησης.
 Άρθρο 10β
 Τριτεγγυητής
 1. Ο τριτεγγυητής πρέπει να είναι εγκατεστημένος στο συμβαλλόμενο μέρος στο οποίο πραγματοποιείται η σύσταση της εγγύησης και να έχει εγκριθεί από τις εκεί αρμόδιες αρχές. Ο τριτεγγυητής υποχρεούται να επιλέξει κατοικία ή να ορίσει αντίκλητο σε κάθε ένα από τα συμβαλλόμενα μέρη, τα οποία αφορά η συγκεκριμένη πράξη κοινής διαμετακόμισης. Όταν η Κοινότητα αποτελεί ένα από τα εν λόγω συμβαλλόμενα μέρη, ο τριτεγγυητής πρέπει να επιλέξει κατοικία ή να ορίσει αντίκλητο σε κάθε κράτος μέλος της.
 2. Η ανάληψη υποχρέωσης από τον


text:
τριτεγγυητή καλύπτει επίσης, εντός των ορίων του ποσού για το οποίο παρέχεται η εγγύηση, τα ποσά των εισαγωγικών ή εξαγωγικών δασμών που είναι απαιτητά συνεπεία των εκ των υστέρων ελέγχων.
 3. Οι αρμόδιες αρχές απορρίπτουν τον προτεινόμενο τριτεγγυητή, όταν κρίνουν ότι δεν εξασφαλίζεται απόλυτα η εμπρόθεσμη καταβολή, κάθε οφειλής που ενδέχεται να γεννηθεί, εντός των ορίων του ποσού για το οποίο παρέχεται η εγγύηση.
 4. Εφόσον η σύσταση της εγγύησης πραγματοποιείται από τριτεγγυητή στο τελωνείο εγγύησης:
 α)
 χορηγείται ένας “αριθμός αναφοράς της εγγύησης” στον κύριο υπόχρεο για τη χρησιμοποίηση της εγγύησης και για την αναγνώριση κάθε πράξης εγγύησης·
 β)
 χορηγείται και κοινοποιείται στον κύριο υπόχρεο ένας κωδικός πρόσβασης που συνδέεται με τον στον “αριθμό αναφοράς της εγγύησης”.
 Άρθρο 11
 Απαλλαγή από την εγγύηση
 1. Εκτός από τις ειδικά οριζόμενες περιπτώσεις εφόσον κρίνεται αναγκαίο, καμία εγγύηση δεν χρειάζεται για:
 α)
 τις αεροπορικές μεταφορές·
 β)
 τις μεταφορές εμπορευμάτων διά του Ρήνου και των πλωτών οδών του Ρήνου·
 γ)
 τις μεταφορές διαμέσου δικτύου αγωγών·
 δ)
 τις πράξεις κοινής διαμετακόμισης που πραγματοποιούνται σύμφωνα με το άρθρο 44 παράγραφος 1 στοιχείο στ) σημείο i).
 2. Κάθε χώρα μπορεί να επιτρέψει την απαλλαγή από την υποχρέωση σύστασης εγγύησης για την μεταφορά εμπορευμάτων στο έδαφός της μέσω πλωτών οδών, εκτός από εκείνες που αναφέρονται στην παράγραφο 1 στοιχείο β). Ανακοινώνει τα σχετικά μέτρα στην Επιτροπή, η οποία ενημερώνει σχετικά τις λοιπές χώρες.
 ΚΕΦΑΛΑΙΟ V
 Διάφορες διατάξεις
 Άρθρο 12
 Νομικό καθεστώς των παραστατικών και των διαπιστώσεων
 1. Ανεξάρτητα από την μορφή που έχουν, τα τακτικά εκδιδόμενα παραστατικά και τα μέτρα που λαμβάνονται ή γίνονται αποδεκτά από τις αρμόδιες αρχές κάποιας χώρας παράγουν στις υπόλοιπες χώρες παρόμοια νομικά αποτελέσματα με αυτά που απορρέουν από τα τακτικά εκδιδόμενα παραστατικά και τα μέτρα που λαμβάνονται ή γίνονται αποδεκτά από τις αρμόδιες αρχές κάθε μιας από τις εν λόγω χώρες.
 2. Οι διαπιστώσεις των αρμοδίων αρχών μιας χώρας κατά τη διάρκεια των ελέγχων που διενεργούνται στο πλαίσιο του καθεστώτος κοινής διαμετακόμισης έχουν την ίδια νομική ισχύ στις λοιπές χώρες με τις διαπιστώσεις των αρμοδίων αρχών σε κάθε μία από τις εν λόγω χώρες.
 Άρθρο 13
 Κατάσταση των τελωνείων που είναι αρμόδια για τις πράξεις κοινής διαμετακόμισης
 Κάθε χώρα εισάγει στο μηχανογραφικό σύστημα τον κατάλογο, καθώς και τον αριθμό αναγνώρισης, τις αρμοδιότητες, τις ημέρες και ώρες λειτουργίας των τελωνείων που είναι αρμόδια για πράξεις κοινής διαμετακόμισης. Κάθε τροποποίηση πρέπει επίσης να εισάγεται στο μηχανογραφικό σύστημα.
 Η Επιτροπή κοινοποιεί μέσω του μηχανογραφικού συστήματος τις σχετικές πληροφορίες σε όλες τις χώρες.
 Άρθρο 14
 Κεντρικό γραφείο
 Κάθε χώρα ενημερώνει, όταν παρίσταται ανάγκη, την Επιτροπή σχετικά με την σύσταση κεντρικών γραφείων και τις αρμοδιότητές τους στο πλαίσιο της διαχείρισης και της παρακολούθησης του καθεστώτος κοινής διαμετακόμισης, καθώς και της παραλαβής και της διαβίβασης παραστατικών, αναφέροντας το είδος των σχετικών παραστατικών.
 Η Επιτροπή ανακοινώνει τις πληροφορίες αυτές στις λοιπές χώρες.
 Άρθρο 15
 Παραβάσεις και κυρώσεις
 Οι χώρες θεσπίζουν τις αναγκαίες διατάξεις για την καταπολέμηση κάθε παράβασης ή κάθε παρατυπίας και για την επιβολή αποτελεσματικών, ανάλογων και αποτρεπτικών κυρώσεων.
 ΤΙΤΛΟΣ ΙΙ
 ΛΕΙΤΟΥΡΓΙΑ ΤΟΥ ΚΑΘΕΣΤΩΤΟΣ
 ΚΕΦΑΛΑΙΟ Ι
 Μεμονωμένη εγγύηση
 Άρθρο


text:
16
 Μορφή της μεμονωμένης εγγύησης
 1. Η μεμονωμένη εγγύηση πρέπει να καλύπτει το συνολικό ποσό της οφειλής που ενδέχεται να γεννηθεί, υπολογιζόμενο βάσει των υψηλότερων ποσοστών, συμπεριλαμβανομένων εκείνων που αφορούν τους εισαγωγικούς δασμούς, που θα εφαρμόζονταν στη χώρα αναχώρησης για το συγκεκριμένο είδος εμπορευμάτων ενόψει της θέσης τους σε ανάλωση. Για τον εν λόγω υπολογισμό, τα κοινοτικά εμπορεύματα που μεταφέρονται κατ’ εφαρμογή της σύμβασης καθεστώτος κοινής διαμετακόμισης θεωρούνται ως εμπορεύματα μη κοινοτικά.
 Ωστόσο, τα ποσοστά που λαμβάνονται υπόψη για τον υπολογισμό της μεμονωμένης εγγύησης δεν δύνανται να είναι χαμηλότερα από ένα ελάχιστο ποσοστό, στην περίπτωση που ένα τέτοιο ποσοστό αναγράφεται στην πέμπτη στήλη του παραρτήματος Ι.
 2. Η σύσταση μεμονωμένης εγγύησης με την καταβολή μετρητών ισχύει σε όλα τα συμβαλλόμενα μέρη· επιστρέφεται με την εκκαθάριση του καθεστώτος.
 3. Η μεμονωμένη εγγύηση που παρέχεται από τριτεγγυητή μπορεί να βασίζεται στη χρήση τίτλων μεμονωμένης εγγύησης ύψους 7 000 ευρώ, που εκδίδει ο τριτεγγυητής υπέρ των προσώπων που σκοπεύουν να ενεργήσουν ως κύριοι υπόχρεοι και ισχύουν σε όλα τα συμβαλλόμενα μέρη.
 Η ευθύνη του τριτεγγυητή ανέρχεται μέχρι του ποσού των 7 000 ευρώ ανά τίτλο.
 4. Εφόσον η σύσταση της μεμονωμένης εγγύησης πραγματοποιείται από τριτεγγυητή, ο κύριος υπόχρεος δεν δύναται να τροποποιήσει τον κωδικό πρόσβασης που συνδέεται με τον “αριθμό αναφοράς της εγγύησης” παρά μόνο στο πλαίσιο της εφαρμογής του παραρτήματος IV σημείο 3.
 Άρθρο 17
 Τρόπος σύστασης μεμονωμένης εγγύησης από τριτεγγυητή
 1. Η μεμονωμένη εγγύηση από τριτεγγυητή πρέπει να λαμβάνει τη μορφή πράξης εγγύησης σύμφωνα με το υπόδειγμα του παραρτήματος Γ1 του προσαρτήματος ΙΙΙ. Η πράξη εγγύησης φυλάσσεται από το τελωνείο εγγύησης.
 2. Όταν το απαιτούν οι εθνικές νομοθετικές, κανονιστικές και διοικητικές διατάξεις ή τα συναλλακτικά ήθη, κάθε χώρα μπορεί να ζητήσει τη σύνταξη της πράξης εγγύησης που αναφέρεται στην παράγραφο 1 υπό διαφορετική μορφή, εφόσον αυτή παράγει τα ίδια νομικά αποτελέσματα με εκείνα της πράξης που προβλέπεται στο υπόδειγμα.
 Άρθρο 18
 Τρόπος σύστασης μεμονωμένης εγγύησης με τίτλους
 1. Στην περίπτωση που αναφέρεται στο άρθρο 16 παράγραφος 3, η σύσταση μεμονωμένης εγγύησης από τριτεγγυητή πρέπει να λαμβάνει τη μορφή πράξης εγγύησης σύμφωνης με το υπόδειγμα του παραρτήματος Γ2 του προσαρτήματος ΙΙΙ.
 Το άρθρο 17 παράγραφος 2 εφαρμόζεται κατ’ αναλογία.
 2. Ο τριτεγγυητής παρέχει στο τελωνείο εγγύησης, σύμφωνα με τον τρόπο που αποφασίζεται από τις αρμόδιες αρχές, όλα τα απαιτούμενα λεπτομερή στοιχεία που αφορούν τους τίτλους μεμονωμένης εγγύησης που έχει εκδώσει.
 Η προθεσμία χρησιμοποίησής τους δεν μπορεί να καθοριστεί πέραν του ενός έτους από την ημερομηνία της έκδοσής τους.
 3. Ο τριτεγγυητής κοινοποιεί στον κύριο υπόχρεο έναν “αριθμό αναφοράς της εγγύησης” για κάθε τίτλο μεμονωμένης εγγύησης που του έχει χορηγηθεί και ο αντίστοιχος κωδικός πρόσβασης δεν μπορεί να τροποποιηθεί από τον κύριο υπόχρεο.
 4. Για την εφαρμογή του άρθρου 22 παράγραφος 1 στοιχείο β), ο τριτεγγυητής εκδίδει στον κύριο υπόχρεο έγγραφους τίτλους μεμονωμένης εγγύησης σύμφωνα με το υπόδειγμα του παραρτήματος Γ3. Ο αριθμός αναγνώρισης εμφαίνεται στον τίτλο.
 5. Ο τριτεγγυητής μπορεί να εκδίδει τίτλους μεμονωμένης εγγύησης που δεν ισχύουν για πράξη κοινής διαμετακόμισης που αφορά εμπορεύματα τα οποία περιλαμβάνονται στον κατάλογο του παραρτήματος


text:
Ι. Στην περίπτωση αυτή, ο τριτεγγυητής αναγράφει διαγωνίως στον έγγραφο τίτλο ή στους έγγραφους τίτλους μεμονωμένης εγγύησης που εκδίδει την παρακάτω μνεία:
 —
 Περιορισμένη ισχύς — 99200.
 6. Ο κύριος υπόχρεος υποχρεούται να καταθέτει στο τελωνείο αναχώρησης τον αριθμό τίτλων μεμονωμένης εγγύησης που αντιστοιχούν σε πολλαπλάσια των 7 000 ευρώ, που απαιτούνται για την κάλυψη του συνόλου της οφειλής που ενδέχεται να γεννηθεί. Για την εφαρμογή του άρθρου 22 παράγραφος 1 στοιχείο β), οι έγγραφοι τίτλοι πρέπει να παραδίδονται και να φυλάσσονται στο τελωνείο αναχώρησης, το οποίο ανακοινώνει τον αριθμό αναγνώρισης κάθε τίτλου στο τελωνείο εγγύησης που αναφέρεται στον τίτλο.
 Άρθρο 19
 Ανάκληση της πράξης εγγύησης και υπαναχώρηση του τριτεγγυητή
 1. Το τελωνείο εγγύησης ανακαλεί την απόφαση με την οποία αποδέχτηκε την ανάληψη υποχρεώσεων από τον τριτεγγυητή, όταν δεν πληρούνται πλέον οι όροι που ίσχυαν κατά το χρόνο έκδοσής της.
 Ο τριτεγγυητής μπορεί επίσης, οποτεδήποτε, να υπαναχωρήσει από τις υποχρεώσεις που ανέλαβε.
 2. Η ανάκληση ή η υπαναχώρηση ισχύουν από τη δέκατη έκτη ημέρα μετά τη γνωστοποίησή τους, κατά περίπτωση, στον τριτεγγυητή ή στο τελωνείο εγγύησης.
 Από την ημερομηνία ισχύος της ανάκλησης ή της υπαναχώρησης, οι τίτλοι της μεμονωμένης εγγύησης που χορηγήθηκαν προγενέστερα δεν χρησιμοποιούνται πλέον για την υπαγωγή των εμπορευμάτων στο καθεστώς κοινής διαμετακόμισης.
 3. Η γνωστοποίηση της ανάκλησης ή της υπαναχώρησης, καθώς και η ημερομηνία ισχύος της, εισάγονται το ταχύτερο δυνατό στο μηχανογραφικό σύστημα από τις αρμόδιες αρχές της χώρας στην οποία υπάγεται το τελωνείο εγγύησης.
 ΚΕΦΑΛΑΙΟ ΙΙ
 Μεταφορικά μέσα και δηλώσεις
 Άρθρο 20
 Όροι φόρτωσης
 1. Κάθε δήλωση διαμετακόμισης μπορεί να περιλαμβάνει μόνο εμπορεύματα που φορτώθηκαν ή πρόκειται να φορτωθούν σε ενιαίο μεταφορικό μέσο για να μεταφερθούν από το ίδιο τελωνείο αναχώρησης στο ίδιο τελωνείο προορισμού.
 Για την εφαρμογή του παρόντος άρθρου, και εφόσον τα μεταφερόμενα εμπορεύματα αποτελούν αντικείμενο ενιαίας αποστολής, ως ενιαίο μεταφορικό μέσο νοείται:
 α)
 τα οδικά οχήματα που συνοδεύονται από το ή τα ρυμουλκούμενα ή ημιρυμουλκούμενα οχήματά τους·
 β)
 συρμός σιδηροδρομικών οχημάτων ή αμαξών·
 γ)
 τα πλοία που αποτελούν ενιαίο σύνολο·
 δ)
 τα εμπορευματοκιβώτια που φορτώθηκαν σε ενιαίο μεταφορικό μέσο, κατά την έννοια του παρόντος άρθρου.
 2. Ενιαίο μεταφορικό μέσο μπορεί να χρησιμοποιείται για τη φόρτωση εμπορευμάτων σε περισσότερα του ενός τελωνεία αναχώρησης, καθώς και για την εκφόρτωση σε περισσότερα του ενός τελωνεία προορισμού.
 Άρθρο 21
 Δήλωση διαμετακόμισης με τη χρήση συστημάτων πληροφορικής
 1. Οι ενδείξεις που περιλαμβάνονται στη δήλωση και αναφέρονται στο παράρτημα Α1 του προσαρτήματος ΙΙΙ λαμβάνουν τη μορφή κωδικοποιημένων δεδομένων ή οποιαδήποτε άλλη μορφή που καθορίζεται από τις τελωνειακές αρχές ενόψει της επεξεργασίας τους από ηλεκτρονικούς υπολογιστές και αντιστοιχούν στα απαιτούμενα στοιχεία.
 2. Η δήλωση διαμετακόμισης που υποβάλλεται με την τεχνική EDI θεωρείται ότι κατατίθεται τη στιγμή της λήψεως του μηνύματος EDI από τις τελωνειακές αρχές.
 Η αποδοχή της δήλωσης διαμετακόμισης που πραγματοποιείται με την τεχνική EDI κοινοποιείται στον κύριο υπόχρεο μέσω απαντητικού μηνύματος που περιλαμβάνει τουλάχιστον την αναγνώριση του ληφθέντος μηνύματος ή/και τον αριθμό καταχώρησης της δήλωσης διαμετακόμισης καθώς και την ημερομηνία αποδοχής.
 3. Η δήλωση διαμετακόμισης που υποβάλλεται με ανταλλαγή τυποποιημένων μηνυμάτων EDI είναι σύμφωνη με τη δομή και


text:
τις οδηγίες του προσαρτήματος ΙΙΙ.
 4. Η δήλωση διαμετακόμισης συμπληρώνεται σύμφωνα με το προσάρτημα ΙΙΙ, σε μία από τις επίσημες γλώσσες των συμβαλλόμενων μερών, η οποία είναι αποδεκτή από τις αρμόδιες αρχές της χώρας αναχώρησης. Εάν κριθεί αναγκαίο, οι αρμόδιες αρχές της χώρας την οποία αφορά η πράξη διαμετακόμισης έχουν τη δυνατότητα να ζητήσουν μετάφραση του εν λόγω εντύπου στην επίσημη γλώσσα ή σε μία από τις επίσημες γλώσσες της εν λόγω χώρας.
 5. Εφόσον το καθεστώς κοινής διαμετακόμισης διαδέχεται, στη χώρα αναχώρησης, κάποιον άλλο τελωνειακό προορισμό, το τελωνείο αναχώρησης δύναται να απαιτήσει την προσκόμιση των αντίστοιχων παραστατικών.
 6. Τα εμπορεύματα προσκομίζονται μαζί με το έγγραφο μεταφοράς. Το τελωνείο αναχώρησης δύναται να παράσχει απαλλαγή από την υποχρέωση προσκόμισης του εν λόγω εγγράφου κατά τη διεκπεραίωση των τελωνειακών διατυπώσεων, εφόσον αυτό παραμένει στη διάθεσή του.
 Άρθρο 22
 Γραπτή δήλωση διαμετακόμισης
 1. Τα εμπορεύματα μπορούν να υπαχθούν στο καθεστώς της κοινής διαμετακόμισης με την υποβολή δήλωσης διαμετακόμισης που συντάσσεται γραπτώς σε έντυπο που αντιστοιχεί στο υπόδειγμα του προσαρτήματος 1 του παραρτήματος Ι της σύμβασης ΕΔΕ στις ακόλουθες περιπτώσεις:
 α)
 εφόσον τα εμπορεύματα μεταφέρονται από ταξιδιώτες που δεν έχουν άμεση πρόσβαση στο μηχανογραφικό σύστημα του τελωνείου, υπό τους όρους που περιγράφονται στο άρθρο 22α·
 β)
 εφόσον εφαρμόζεται η εφεδρική διαδικασία, υπό τις προϋποθέσεις και με τον τρόπο που καθορίζεται στο παράρτημα V·
 γ)
 εφόσον το αποφασίσει ένα συμβαλλόμενο μέρος.
 2. Στο πλαίσιο της εφαρμογής της παραγράφου 1 στοιχεία α) και γ), οι αρμόδιες αρχές μεριμνούν ώστε τα δεδομένα τα σχετικά με τη διαμετακόμιση να ανταλλάσσονται μεταξύ των αρμοδίων αρχών μέσω του μηχανογραφικού συστήματος του τελωνείου.
 3. Η χρήση της γραπτής δήλωσης διαμετακόμισης που αναφέρεται στην παράγραφο 1 στοιχείο β) πρέπει να υπόκειται στην έγκριση των αρμοδίων αρχών εφόσον το σύστημα ηλεκτρονικής υποβολής του κύριου υπόχρεου ή/και το δίκτυο δεν λειτουργεί.
 4. Η δήλωση διαμετακόμισης μπορεί να συμπληρώνεται με ένα ή περισσότερα συμπληρωματικά έντυπα σύμφωνα με το υπόδειγμα που περιλαμβάνεται στο προσάρτημα 3 του παραρτήματος Ι της σύμβασης ΕΔΕ. Τα έντυπα αποτελούν αναπόσπαστο τμήμα της δήλωσης.
 5. Αντί των συμπληρωματικών εντύπων, είναι δυνατό να χρησιμοποιούνται, οι πίνακες φόρτωσης που έχουν καταρτιστεί σύμφωνα με το υπόδειγμα που περιλαμβάνεται στο προσάρτημα ΙΙΙ, ως περιγραφικό μέρος της δήλωσης διαμετακόμισης, της οποίας αποτελούν αναπόσπαστο μέρος.
 6. Τα έντυπα που αναφέρονται στις παραγράφους 1, 4 και 5 συμπληρώνονται σύμφωνα με το προσάρτημα ΙΙΙ.
 7. Το άρθρο 21 παράγραφοι 4 έως 6 εφαρμόζεται, τηρουμένων των αναλογιών.
 Άρθρο 22α
 Δήλωση διαμετακόμισης για ταξιδιώτες
 Για την εφαρμογή του άρθρου 22 παράγραφος 1 στοιχείο α), ο ταξιδιώτης συντάσσει τη δήλωση διαμετακόμισης σύμφωνα με τα άρθρα 5 και 6 και το παράρτημα Β6 του προσαρτήματος ΙΙΙ.
 Άρθρο 23
 Μεικτές αποστολές
 Σε περίπτωση αποστολών που περιλαμβάνουν εμπορεύματα τα οποία κυκλοφορούν στο πλαίσιο καθεστώτος Τ1 και εμπορεύματα τα οποία κυκλοφορούν στο πλαίσιο καθεστώτος Τ2, η δήλωση διαμετακόμισης που φέρει την ένδειξη Τ συμπληρώνεται για κάθε είδος προϊόντος με το διακριτικό “Τ1”, “Τ2” ή “Τ2F”.
 Άρθρο 24
 Υπογραφή της δήλωσης διαμετακόμισης και δέσμευση του κύριου υπόχρεου
 1. Η δήλωση κοινής διαμετακόμισης πρέπει να φέρει ηλεκτρονική υπογραφή ή


text:
άλλο μέσο πιστοποίησης.
 2. Η κατάθεση της δήλωσης διαμετακόμισης συνεπάγεται την ευθύνη του κύριου υπόχρεου όσον αφορά:
 α)
 την ακρίβεια των στοιχείων της δήλωσης διαμετακόμισης·
 β)
 την γνησιότητα των συνημμένων εγγράφων·
 γ)
 την τήρηση του συνόλου των υποχρεώσεων που απορρέουν από την υπαγωγή των σχετικών εμπορευμάτων στο καθεστώς κοινής διαμετακόμισης.
 ΚΕΦΑΛΑΙΟ ΙΙΙ
 Διατυπώσεις στο τελωνείο αναχώρησης
 Άρθρο 25
 Υποβολή της δήλωσης διαμετακόμισης
 Η δήλωση διαμετακόμισης κατατίθεται και τα εμπορεύματα προσκομίζονται στο τελωνείο αναχώρησης κατά τις ημέρες και ώρες που καθορίζονται από τις αρμόδιες αρχές.
 Το τελωνείο αναχώρησης δύναται να επιτρέψει, αιτήσει και δαπάνες του κύριου υπόχρεου, την προσκόμιση των εμπορευμάτων σε οποιονδήποτε άλλο τόπο.
 Άρθρο 26
 Διαδρομή
 1. Τα εμπορεύματα που έχουν υπαχθεί στο καθεστώς κοινής διαμετακόμισης πρέπει να μεταφέρονται στο τελωνείο προορισμού μέσω μιας οικονομικά δικαιολογημένης διαδρομής.
 2. Με την επιφύλαξη του άρθρου 59, για τα εμπορεύματα που αναφέρονται στον κατάλογο του παραρτήματος Ι ή όταν οι αρμόδιες αρχές ή ο κύριος υπόχρεος το κρίνουν σκόπιμο, το τελωνείο αναχώρησης καθορίζει υποχρεωτική διαδρομή και εισάγει στη θέση 44 της δήλωσης διαμετακόμισης, τουλάχιστον τις χώρες από τις οποίες πρόκειται να διέλθουν τα εμπορεύματα, λαμβανομένων υπόψη των στοιχείων που κοινοποιεί ο κύριος υπόχρεος.
 Άρθρο 27
 Αποδοχή και καταχώρηση της δήλωσης διαμετακόμισης
 1. Η δήλωση διαμετακόμισης γίνεται αποδεκτή και καταχωρείται από το τελωνείο αναχώρησης κατά τις εργάσιμες ημέρες και ώρες που καθορίζονται από τις αρμόδιες αρχές, εφόσον:
 α)
 περιέχει όλα τα αναγκαία στοιχεία για την εφαρμογή της παρούσας σύμβασης·
 β)
 συνοδεύεται από όλα τα απαιτούμενα έγγραφα και
 γ)
 τα εμπορεύματα τα οποία αφορά προσκομίζονται στο τελωνείο.
 2. Οι αρμόδιες αρχές δύνανται να επιτρέπουν να μην υποβάλλονται τα απαιτούμενα έγγραφα που αναφέρονται στην παράγραφο 1 στοιχείο β) μαζί με τη δήλωση. Στην περίπτωση αυτή, τα έγγραφα πρέπει να τίθενται στη διάθεση των αρμοδίων αρχών.
 3. Με την επιφύλαξη αντίθετων ειδικών διατάξεων, η ημερομηνία που πρέπει να λαμβάνεται υπόψη για την εφαρμογή όλων των διατάξεων που διέπουν το καθεστώς κοινής διαμετακόμισης είναι η ημερομηνία αποδοχής της δήλωσης από μέρους των αρμοδίων αρχών.
 Άρθρο 28
 Τροποποίηση της δήλωσης διαμετακόμισης
 1. Ο κύριος υπόχρεος εξουσιοδοτείται, μετά από αίτησή του, να τροποποιήσει ένα ή περισσότερα στοιχεία της δήλωσης διαμετακόμισης μετά την αποδοχή της από τις αρμόδιες αρχές. Η τροποποίηση δεν μπορεί να έχει ως αποτέλεσμα η δήλωση διαμετακόμισης να αφορά εμπορεύματα άλλα από αυτά που αποτέλεσαν αρχικά αντικείμενό της.
 2. Ωστόσο, δεν δύναται να επιτραπεί ουδεμία τροποποίηση όταν η σχετική αίτηση υποβάλλεται αφού οι αρμόδιες αρχές:
 α)
 έχουν ενημερώσει τον κύριο υπόχρεο σχετικά με την πρόθεσή τους να πραγματοποιήσουν έλεγχο των εμπορευμάτων·
 β)
 είτε έχουν διαπιστώσει ανακρίβεια των εν λόγω στοιχείων·
 γ)
 είτε έχουν επιτρέψει την παραλαβή των εμπορευμάτων.
 Άρθρο 29
 Προθεσμία προσκόμισης των εμπορευμάτων στον προορισμό
 1. Το τελωνείο αναχώρησης ορίζει την προθεσμία εντός της οποίας τα εμπορεύματα πρέπει να προσκομιστούν στο τελωνείο προορισμού, αφού ληφθούν υπόψη η ακολουθητέα διαδρομή, οι διατάξεις που διέπουν τη μεταφορά και άλλες ισχύουσες ρυθμίσεις και, κατά περίπτωση, τα στοιχεία που κοινοποιεί ο κύριος υπόχρεος.
 2. Η ταχθείσα από το τελωνείο αναχώρησης προθεσμία δεσμεύει τις αρμόδιες αρχές των χωρών από το έδαφος


text:
των οποίων διέρχονται τα εμπορεύματα κατά την πράξη κοινής διαμετακόμισης και δεν μπορεί να τροποποιηθεί από τις εν λόγω αρχές.
 Άρθρο 30
 Έλεγχος της δήλωσης διαμετακόμισης και των εμπορευμάτων
 1. Οι αρμόδιες αρχές της χώρας αναχώρησης δύνανται να διενεργούν, βάσει ανάλυσης των κινδύνων ή δειγματοληπτικά:
 α)
 έλεγχο της δήλωσης διαμετακόμισης που έγινε αποδεκτή, καθώς και των συνημμένων σ’ αυτή εγγράφων·
 β)
 εξέταση των εμπορευμάτων συνοδευόμενη από ενδεχόμενη δειγματοληψία για ανάλυση και εμπεριστατωμένο έλεγχο.
 2. Τα εμπορεύματα εξετάζονται στους τόπους και στις ώρες που ορίζονται για το σκοπό αυτό. Ωστόσο, οι αρμόδιες αρχές δύνανται, αιτήσει και δαπάνες του κύριου υπόχρεου, να διενεργήσουν έλεγχο των εμπορευμάτων σε άλλους τόπους και άλλες ώρες.
 Άρθρο 31
 Μέτρα διαπίστωσης της ταυτότητας
 1. Το τελωνείο αναχώρησης λαμβάνει τα μέτρα διαπίστωσης της ταυτότητας τα οποία κρίνει αναγκαία και εισάγει τα αντίστοιχα στοιχεία στη δήλωση διαμετακόμισης.
 2. Με την επιφύλαξη του άρθρου 11 παράγραφος 4 της σύμβασης, η παράδοση των εμπορευμάτων που πρόκειται να υπαχθούν στο καθεστώς κοινής διαμετακόμισης δεν πρέπει να επιτρέπεται, όταν η μολυβδοσφράγιση δεν μπορεί να πραγματοποιηθεί σύμφωνα με τις διατάξεις του άρθρου 11 παράγραφοι 2 ή 3 της σύμβασης.
 3. Όταν πραγματοποιείται μολυβδοσφράγιση του χώρου που περιέχει τα εμπορεύματα, οι αρμόδιες αρχές επαληθεύουν την έγκριση ή, ελλείψει αυτής, την καταλληλότητα των μεταφορικών μέσων για μολυβδοσφράγιση.
 4. Θεωρείται ως εγκεκριμένο κατ’ εφαρμογή άλλων διατάξεων, κατά την έννοια του άρθρου 11 παράγραφος 2 στοιχείο α) της σύμβασης, κάθε οδικό όχημα, ρυμουλκούμενο, ημιρυμουλκούμενο ή εμπορευματοκιβώτιο που έχει εγκριθεί για τη μεταφορά εμπορευμάτων υπό τελωνειακή σφράγιση σύμφωνα με τις διατάξεις διεθνούς συμφωνίας, της οποίας η Ευρωπαϊκή Κοινότητα ή τα κράτη μέλη της, καθώς και οι χώρες ΕΖΕΣ αποτελούν συμβαλλόμενα μέρη.
 5. Οι μολυβδοσφραγίδες πρέπει να ανταποκρίνονται στα χαρακτηριστικά που αναφέρονται στο παράρτημα ΙΙ.
 6. Η σφράγιση δεν μπορεί να αφαιρεθεί χωρίς άδεια των αρμοδίων αρχών.
 7. Θεωρείται ότι η περιγραφή των εμπορευμάτων επιτρέπει την αναγνώρισή τους κατά την έννοια του άρθρου 11 παράγραφος 4 της σύμβασης, όταν είναι επαρκώς λεπτομερής, ώστε να επιτρέπει την εύκολη αναγνώριση της ποσότητας και της φύσης τους.
 Άρθρο 32
 Παραλαβή εμπορευμάτων
 1. Με βάση τα αποτελέσματα της επαλήθευσης, το τελωνείο αναχώρησης εισάγει τα αντίστοιχα δεδομένα στη δήλωση διαμετακόμισης.
 2. Εάν τα αποτελέσματα της επαλήθευσης το επιτρέπουν, το τελωνείο αναχώρησης εγκρίνει την παραλαβή των εμπορευμάτων και αναφέρει την σχετική ημερομηνία στο μηχανογραφικό σύστημα.
 3. Κατά την παραλαβή των εμπορευμάτων, το τελωνείο αναχώρησης ενημερώνει το δηλωθέν τελωνείο προορισμού σχετικά με την πράξη κοινής διαμετακόμισης, αποστέλλοντας το μήνυμα “γνωστοποίηση αναμενόμενης άφιξης”, καθώς και καθένα από τα δηλωθέντα τελωνεία διέλευσης με το μήνυμα “γνωστοποίηση αναμενόμενης διέλευσης”. Τα μηνύματα αυτά βασίζονται σε στοιχεία, ενδεχομένως τροποποιημένα, που αναφέρονται στη δήλωση διαμετακόμισης.
 Άρθρο 33
 Συνοδευτικό έγγραφο διαμετακόμισης
 1. Το συνοδευτικό έγγραφο διαμετακόμισης αντιστοιχεί στο υπόδειγμα και στα στοιχεία που αναφέρονται στο προσάρτημα ΙΙΙ. Συνοδεύει τη μεταφορά των εμπορευμάτων που έχουν υπαχθεί στο καθεστώς κοινής διαμετακόμισης. Μετά από την παραλαβή των εμπορευμάτων, τίθεται στη διάθεση του συναλλασσόμενου με έναν από τους ακόλουθους τρόπους:
 α)
 είτε παραδίδεται στον κύριο υπόχρεο από το τελωνείο αναχώρησης ή, με έγκριση των αρμοδίων αρχών, καταρτίζεται μέσω


text:
του μηχανογραφικού συστήματος του κύριου υπόχρεου·
 β)
 είτε καταρτίζεται μέσω του μηχανογραφικού συστήματος του εγκεκριμένου αποστολέα μετά από τη λήψη του μηνύματος που έχει αποσταλεί από το τελωνείο αναχώρησης, με το οποίο επιτρέπεται η παραλαβή των εμπορευμάτων.
 2. Το συνοδευτικό έγγραφο διαμετακόμισης συμπληρώνεται, ενδεχομένως, από κατάλογο ειδών ο οποίος αποτελεί αναπόσπαστο μέρος του εν λόγω εγγράφου και είναι σύμφωνος με το υπόδειγμα εντύπου που περιλαμβάνεται στο προσάρτημα ΙΙΙ.
 ΚΕΦΑΛΑΙΟ IV
 Διατυπώσεις κατά τη διάρκεια της μεταφοράς
 Άρθρο 34
 Προσκόμιση του συνοδευτικού εγγράφου διαμετακόμισης
 Το συνοδευτικό έγγραφο διαμετακόμισης καθώς και τα λοιπά παραστατικά που συνοδεύουν τα εμπορεύματα προσκομίζονται μετά από κάθε σχετικό αίτημα των αρμοδίων αρχών.
 Άρθρο 35
 Τελωνείο διέλευσης
 1. Η αποστολή, καθώς και το συνοδευτικό έγγραφο διαμετακόμισης προσκομίζονται σε κάθε τελωνείο διέλευσης.
 2. Το τελωνείο διέλευσης καταγράφει τη διέλευση για την οποία έχει ενημερωθεί με το μήνυμα “γνωστοποίηση αναμενόμενης διέλευσης” από το τελωνείο αναχώρησης. Το τελωνείο αναχώρησης ενημερώνεται σχετικά με την εν λόγω διέλευση των συνόρων με το μήνυμα “γνωστοποίηση της διέλευσης των συνόρων”.
 3. Τα τελωνεία διέλευσης επιθεωρούν τα εμπορεύματα όταν το κρίνουν αναγκαίο. Ο ενδεχόμενος έλεγχος των εμπορευμάτων διενεργείται ιδίως με βάση το μήνυμα “γνωστοποίηση αναμενόμενης διέλευσης”.
 4. Εφόσον η μεταφορά πραγματοποιείται μέσω άλλου τελωνείου διέλευσης εκτός εκείνου που έχει δηλωθεί και αναφέρεται στο συνοδευτικό έγγραφο διαμετακόμισης, το εν λόγω τελωνείο διέλευσης ζητά από το τελωνείο αναχώρησης να του αποστείλει το μήνυμα “γνωστοποίηση αναμενόμενης διέλευσης” και ενημερώνει σχετικά με τη διέλευση το τελωνείο αναχώρησης αποστέλλοντας το μήνυμα “γνωστοποίηση διέλευσης των συνόρων”. Σε ενδεχόμενη περίπτωση, θα ενημερωθεί από το τελωνείο αναχώρησης σχετικά με τη μη εγκυρότητα της εγγύησης για την συγκεκριμένη χώρα.
 5. Οι παράγραφοι 1 έως 4 δεν εφαρμόζονται στις σιδηροδρομικές μεταφορές εμπορευμάτων.
 Άρθρο 36
 Συμβάντα κατά τη μεταφορά
 1. Ο μεταφορέας υποχρεούται, να κάνει τις απαραίτητες καταχωρήσεις στο συνοδευτικό έγγραφο διαμετακόμισης και να το προσκομίζει μαζί με την αποστολή στις αρμόδιες αρχές της χώρας στο έδαφος της οποίας ευρίσκεται το μεταφορικό μέσο, στις ακόλουθες περιπτώσεις:
 α)
 σε περίπτωση αλλαγής της υποχρεωτικής διαδρομής, όταν εφαρμόζονται οι διατάξεις του άρθρου 26 παράγραφος 2·
 β)
 σε περίπτωση ρήξης των μολυβδοσφραγίδων κατά τη διάρκεια της μεταφοράς για λόγους ανεξάρτητους της θέλησης του μεταφορέα·
 γ)
 σε περίπτωση μεταφόρτωσης των εμπορευμάτων σε άλλο μεταφορικό μέσο· η εν λόγω μεταφόρτωση πρέπει να πραγματοποιείται υπό την εποπτεία των αρμοδίων αρχών, οι οποίες όμως δύνανται να την επιτρέπουν χωρίς επιτήρηση από μέρους τους·
 δ)
 σε περίπτωση επικείμενου κινδύνου που απαιτεί την άμεση, μερική ή ολική, εκφόρτωση από το μεταφορικό μέσο·
 ε)
 σε περίπτωση οποιουδήποτε συμβάντος ή ατυχήματος που ενδέχεται να επηρεάσει την τήρηση των υποχρεώσεων του κύριου υπόχρεου ή του μεταφορέα.
 2. Εφόσον οι αρμόδιες αρχές κρίνουν ότι η πράξη κοινής διαμετακόμισης μπορεί να συνεχιστεί κανονικά και αφού λάβουν, κατά περίπτωση, τα αναγκαία μέτρα, θεωρούν το συνοδευτικό έγγραφο διαμετακόμισης. Οι συναφείς πληροφορίες που αφορούν τη μεταφόρτωση ή άλλο συμβάν εισάγονται στο μηχανογραφικό σύστημα του τελωνείου από τις αρμόδιες αρχές του τελωνείου διέλευσης ή του τελωνείου προορισμού, ανάλογα με την περίπτωση.
 ΚΕΦΑΛΑΙΟ V
 Διατυπώσεις στο τελωνείο προορισμού
 Άρθρο 37
 Προσκόμιση στο τελωνείο προορισμού
 1. Τα εμπορεύματα